text:
नई दिल्ली। अगर रउआ सच का संगे बानी, त जमाना साथ दी। दिल्ली से प्रकाशित होखे वाली अग्रणी राष्ट्रीय हिंदी पत्रिका "राज सुराज" अपना ताजा अंक में डा. रविकांत दुबे के सच छापे के साहस कइले बिया। भोजपुरिया डॉट कॉम के पाठकन खातिर हमनी का ओह आलेख के स्कैन कइल प्रति एहिजा पोस्ट कर तानी जा, जवन कि निचे देखल जा सकेला। एक ओर जहां मीडिया के एक तबका बिक चुकल बाटे, ओहिजे दोसरा ओर "राज-सुराज" के ई पहल मीडिया के ताकत के अहसास करा रहल बाटे, जवना खातिर लेखक अउर राज-सुराज के संपादक/प्रबंधक बधाई के पात्र बाडन।
साभार : राज-सुराज (राष्ट्रीय पाक्षिक समाचार पत्रिका)


c: text/html

text:
Come, let's do something for Bhojpuri...
मनुष्य भा मानुष के 'मानुष' एह से कहल जाला कि ओकरा में मनन करे के क्षमता होखेला। एह शब्द के संबंध मनु से भी जोड़ल जाला जइसे कि आदमी शब्द के उत्पति आदम अउर हउआ वाला आदम से मानल गइल बा। अइसहीं व्यक्ति के 'व्यक्ति' कहे के पीछे भी कारण बा- गाय, कुकुर, कउआ के काहे ना व्यक्ति कहल जा सकेला, एह से कि व्यक्ति में अपना के अभिव्यक्त करे के खुद के प्रकट करे के अद्भुत क्षमता होखेला।
रउआ सब कहब कि अचानक अइसन ज्ञान बघारे के का जरूरत पड़ गइल, ई सब त हमनी के जनते बानीं जा। दरअसल कारण ई बा कि मनन आ अभिव्यक्ति खातिर जवना चीज के सबसे जादे जरूरत पड़ेला ऊ ह स्मृति आ इयाद। एह 21वीं सदी में एह स्मृति प सबसे बड़ खतरा मंडरा रहल बा। आज हमनी के जवन भी बानीं जा ओकरा पाछे सबसे बड़ कारण ई बा कि हमनी के लगे एगो परंपरा, एगो स्मृति, एगो कहानी होखेला जवन कि हर जन्तु आ वनस्पति के पाछे होखेला बाकिर ओकरा पास एह सब के याद राखे के क्षमता ना होखे।
दुनिया के सब जीव सब के जिनगी के लक्ष्य तीन गो होखेला 1.जीए-खाए के व्यवस्था, 2.प्रजनन द्वारा अपना जाति के बरकरार राखे के कोशिश आ 3.कवनो तरह के संकट से आपन आ अपना संतान के सुरक्षा। सांच पूछीं त आदमी के भी मूल लक्ष्य त इहे तीनो ह बाकिर जवना दिन से ऊ एकरा से उपर उठ के सोचे लागल आ अपना पूर्वज लोग के ज्ञान से अपना के जोड़े लागल तब से ऊ खास हो गइल।
आज रउआ सभे से ई बात हम एह से कह रहल बानीं कि विकास के दौड़ में पिछड़ला के भी कुछ फायदा होखेला। पिछिला 50-60 साल में जवना गति से विज्ञान एगो खास क्षेत्र में प्रगति कर रहल बा ओकरा से कवनो परंपरा के जरूरते खतम होत जा रहल बा। रउआ अपना घर.परिवार से, नाता रिश्तेदार से, इहां तक कि अपना पड़ोसी से भी मिलला बगैर कई साल गुजार सकेनीं। आज के युवा पीढ़ी दिन-रात मोबाइल, कंप्यूटर आ टीवी में बाझल रहत बिया। एह दौरान माई-बाबू के बोलावल भी उनुका के काल जइसन लागत बा। हमनी के एतना तेज दउड़ रहल बानीं जा कि खाली एके गो चीज याद रह जात बा मजा, मजा अउर बस मजा। एह मजा के पावे खातिर बढ़िया पइसा वाली एगो नौकरी, घर के नाम पर एगो पति भा पत्नी आ एक दू गो बच्चा। एकरा अलावा जेतना चीज भी चाही ऊ त पइसा से मिलिए जाई। कुल मिला के नवहा पीढ़ी के परिवार वाला होखला के बाद माई-बाबू भी बोझा लागे लागत बाड़े काहें कि ऊ लोग कई गो काम में टोकाटाकी करे ले आ फालतू के कई लोग के बोलावत रहेले आ अइसन काम करत रहेले जवना से कवनो प्रत्यक्ष लाभ(बेटा-बहु के नजर में) ना होखे।
ई सब बात हम एह से कह रहल बानीं कि भोजपुरी समाज में खाली माई-बाबू, भाई-बहिन-जीजा आ चाचा.चाची ना बाबा, मइया, सास, ससुर, साला, साढ़ू से ले के दयादी, गोतिनी, चचिया ससुर आ पितिया चाचा तक ना जाने केतना रिश्ता बटोराइल रहेला आ एह लोग के चर्चा अइसे होखेला कि अगर रउआ इनका के नइखीं जानत त बुझाई जे बड़का गलती हो गइल बा। इहे ना बियाह, गवना से ले के व्रत-कथा तक में कई गो पीढ़ी के अइसे नेवतल जाला जइसे ऊ लोग के नांव लिहला बिना काम अधूरा रह जाई। कम से कम पांच पुश्त के नाम त लिहले जाला।कई गो परिवार में त 10 पुश्त तक के आशीर्वाद देवे बदे बोलावल जाला। अगर हम रउआ सभे से पूछीं कि अपना परदादा के नांव बताईं त शायद ढेर लोग मुंह ताके लागी। पुरुष प्रधान समाज में परदादा के नाम बताइयो देब त परदादी के नांव बतावल मुश्किल हो जाई। चउथा आ पंचवा पुश्त के त छोड़िए दिहल ठीक रही। शहर वाला लोग त अपना तीसरा पीढ़ी के भी नांव से ना दादा-दादी आ नाना-नानी के नाम से जाने ले।ठीक वइसहीं जइसे कि ढेर लोग गौरैया, तोता, कउआ आ मैना ना एह लोग के खाली चिड़िया भा पक्षी कहेला। ई लोग आ अब हमनियो के शीशम, पाकड़, कदम जइसन पेड़ के त छोड़ दीहीं अब त नीम, पीपर आ आम तक के भी खाली पेड़ कहे लागल बानी जा।
दरअसल बात खाली नांव जनला आ ना याद रखला के नइखे। तनी सोचीं कि एहिजा रहला आ न्यूजीलैंड में रहला में सबसे बड़ अंतर का बा। हो सकेला ओहिजा ढेर सुविधा मिल जाव। बाकिर जवन चीज रउआ सभे के एह जगह से जोड़ेला ऊ ह परंपरा आ पूर्वज लोग से जुड़ाव। जवना के खोजत मारीशस आ सूरीनाम आदि देश के लोग बेर-बेर भारत आवेला। एकरा के कुछ लोग भावुकता अउर बेवकूफी के भी नाम दे सकेला। रउआ भोजपुरी के कवनो पारंपरिक गीत सुन लीं ओकरा में संबंध कवनो ना कवनो रूप में जरूर आ जाई। आजुए हम शारदा सिन्हा जी के सुनत रहनी ह ‘‘सासूजी से लुतरी लगा देली ननदी’’ अइसहीं ढेर गीत में से देवर, भसुर आ ससुर के निकाल देब त गीते खतम हो जाई। असल में जवना के हमनी के स्मृति आ परंपरा कहेनी ऊ कुल मिला के संबंध हवे। ऊ संबंध अपना इतिहास से होखे, खेती आ गांव-जवार से होखे भा ज्ञान के चलल आ रहल परंपरा के होखे। जब छापाखाना (प्रिंटिंग मशीन) के आविष्कार ना भइल रहे आ जादातर लोग लिखे ना जानत रहे तबो लोग वेद आ उपनिषद से ले के जातक कथा आ बुद्ध के उपदेश तक अपना दिमाग में रखले रहत रहे। ऊ लोग अइसन तकनीक विकसित कइले रहे कि जरूरी चीज बाद वाली पीढ़ी में गंवे-गंवे पहुंच जात रहे। अपना परंपरा के याद राखल पिछड़ापन ना ह, परंपरा के नाम पर सड़ल-गलल मान्यता से आ रूढ़ियन से चिपकल रहल पिछड़ापन ह। आज के सबसे बड़ परेशानी ई बा कि पिछिला 100-50 साल में आइल नया तकनीक आ एगो खास तरह के विकास के हमनी के आपन सबकुछ मान लेले बानीं जा आ ओकरा खातिर हजारन साल पुरान बातन के अपना दिमाग से बाहर कइले जात बानीं जा।
दुनिया भर के लोग एह तकनीक के इस्तेमाल अपना ज्ञान के बचावे आ फइलावे में लगा रहल बा, हमनी के पूर्वज लोग के ज्ञान से लोग फायदा उठा रहल बा बाकिर हमनी के ई सब बेकार लागत बा। लगभग हर भाषा के लोग विश्वकोश (एनसाइक्लोपीडिया) तइयार क के अपना ज्ञान के बचवले बा ब्रिटानिका, कोलियर आदि के त हर साल नया संस्करण आवेला। बाकिर हिन्दी आ भोजपुरी दूनों में ई सब के जरूरत ना महसूस होखे। एगो बंगाली बाबू 1925 के करीब बांग्ला में विश्वकोश तइयार कइले आ बाद में ओही के अनुवाद हिन्दी में क देले। बाद में लोग के शरम आइल त सरकार से भीख मांग के नागरी प्रचारणी सभा 1970 में जा के एगो विश्वकोश तइयार कइलस जवन एक त कई मामला में अधूरा बा आ दूसरे आज अनुपलब्ध बा। ओकरा के देखे खातिर हमरा के पुस्तकालय सब के बढि़या से धूर फांके के पड़ल। ई सारा बात एह बात के संकेत करत बा कि भले हमनी के अपना के महान कहीं जा बाकिर अपना माटी आ अपना ज्ञान के ले के हमनी जइसन लापरवाही दिया ले के खोजला प भी ना मिली।
जबकि इतिहास गवाही दे रहल बा कि हर क्षेत्र में जे अपना परंपरा के आ अपना माटी के याद रखले बा ऊ हमेशा आगे बढ़ल बा। हाल के उदाहरण लीं त उस्ताद मेहदी हसन आ भूपेन हजारिका के लोकप्रियता के पीछे ए लोग के अपना जमीन से जुड़ाव के बड़ भूमिका रहल बा। भूपेन हजारिका जिनगी भर असम के ना छोड़ले अउर मेहदी हसन पाकिस्तान गइला के बादो राजस्थान के अपना गांव के हमेशा ना खाली याद रखले बलुक घर में आ अपना इलाका के लोग के मिलला पर हमेशा राजस्थानी में बात करत रहले। उनका गायकी में राजस्थान के लोक संगीत के आ मांड़ गायन शैली के भारी योगदान बा।
एहिजा ई सब कहे के मतलब ई नइखे कि रउआ नया जमाना से मत जुड़ीं आ नया भाषा आ दूसरा संस्कृति के महत्व मत दीं। हमार ई कहनाम बा कि जब रउआ अपना माटी से खाली भावुकता के साथे ना बलुक बुद्धि के साथ जुड़ के दुनिया के देखब त ढेर नीमन ढंग से हर बात के समझ सकब। आज जादातर लोग अपना गांव-जवार के खराबों चीज के खाली भावुकता के कारण कपार प उठवले चलत बा आ दूसरा के ज्ञान के समझले बिना अपना के महान बतवले जात बा। रउआ रहीं कबो महान, रउआ लगे कबीर आ रैदास जइसन कवि भी बाड़े, सवाल ई बा कि आज रउआ का कर रहल बानीं। एगो बहुत छोटी गो देश हवे दागिस्तान जहां के भाषा ‘अवार’ कहाले, एकरा के बोलेवाला लोग 15-20 करोड़ ना कुछ लाख बा बाकिर ऊ लोग अपना भाषा से एतना प्रेम करेला कि पूरा दुनिया खाली एही बात खातिर उनका के याद राखेले। अगर रउआ लोग के हमरा बात प यकीन नइखे त दू खंड में छपल एगो किताब पढ़ लीं जवना के नाम ह ‘मेरा दागिस्तान’ आ लेखक हवें रसूल हमजातोव। बता दीं कि अब तक हम जवन भी दू-चार गो किताब पढ़ले बानीं ओमे ई हमार बहुते प्रिय किताब हवे।
Views: 115
प्रमोद जी प्रनाम आ जय भोजपुरी
मोका प धई के नीमन से बात के एक-एक गो पोर के भावना रुपी सोच आ ओकरा प नीमन से उदाहरण दे के जवन सनेस रउवा एह लेख से पठावत बानी उ सांचहु सोचे वाला बा । आ सोच अईसन जवना मे दिल आ दिमाग दुनो के जरुरत बा !
मोका मिली आ भेटा जाई त हमहु " मेरा दागिस्तान " के पढब बाकी किताब के जवन उद्देश्य बा , उ रउरा एह लेख से सोझा आ गईल बा । हम जतना सुनले बानी पढले बानी आ देखले बानी , जे भी अपना माटी अपना भाषा अपना संस्कार संस्कृति भेस भुषा से नीमन से जुडल बा ओकर जरि आ पुलई दुनो सुघर आ बरिआर रहल बा चाहे उ वैज्ञानिक होखे भा साहित्यकार. नेता होखे भा पत्रकार , अभिनेता होखे बा बिजनेसमैन ।
रउरा एक एक बात से हम हर तरह से सहमत बानी ।
जय भोजपुरी
नवीन भाई , भोजपुरी खातिर जवन राउर जज्बा आ समर्पण बा ओकरा के प्रणाम । अइसहीं लागल रहीं हम रउआ साथे बानीं।
pramod bhaiya parnam aa jai bhojpuri |
bahutniman sanesh bhai ji ,sancho ee ek sochneeya bishay ba |
aaj ke jamana me logan ke bhagambhag etana ho gail ba ki
eh taraf kehu ke dhyan hi naikhe jaat |lekin raur lekh ek katoo satya ba |
halaki hamar koshis ehe rahela ki bacha log ke aapan har parampra ke sikhai
aur ham safal bhi bani apana kaam me |lekin ee ek ta du log ke sochale
wala bishay na ba ,ee ta pura bhojpura sochi tab hoi |ham bahut log ke janila
ki u bhojpuri bole me lajala bha ee batave me sharam karela ki ham bhojpuria hai
na jane kahe u chipavela ham naikhe janat ,lekin aisan log agar bhojpuria ba ta
kavan ashar hoi raur baat ke |jab sab ehe baat sochi tabe asahar hoi |
raur lekh ke har line dimag ke soche par majboor karat ba bhaiya |
bahut sunnar bahut bahut dhanyavad |
jai bhojpuri |
संजय भाई, धन्यवाद। रउआ हमरा लेख के ना खाली पढ़े खातिर समय निकललीं बलुक ओकरा प लिखबो कइनीं। राउर कहल जायज बा कि ई एक दू लोग के सोचला से ई समस्या ना खतम होई। असल में हमनी के जादातर भाई-बहिन लोग आजीविका के काम में बाझल बा, ई सब खातिर समय नइखे निकाल पावत, ई त रउओ मानब कि केहू के पहिलका जरूरत रोटी बा, हम लेख में लिखले भी बानीं कि सबसे पहिले त हमनी के भी पशु बानीं जा यानी पशुवाला जरूरत पहिले पूरा कइल जरूरी बा, जब उ पूरा हो जाई तब कुछ अउर सोचल जाई, जवन देश के हाल बा ओकरा में आदमी ओही में जूझ रहल बा। दूसर बात ई कि हमेशा से कवनो समाज के दिशा देवे वाला लोग करोड़ के संख्या में ना होखे उ कुछ लोग होला जे बहुत कुछ बदल देला, एह से बहुत लोग के जोहे के काम नइखे बस अपना के बदले आ अपना स्तर प काम करे के जरूरत बा। हमार रचना एक आदमी ना पढ़े तबो हम लिखब। काहें कि लिखला से लागेला कि हम जिंदा बानीं।
दूसर बात केहू के अपना के भोजपुरिया माने में शरम आवत बा त एकर मतलब कि ओकरा में आत्मविश्वास नइखे अउर विश्वास कवनो कमी के कारण डगमगाला। एह से अइसन कमजोर लोगन के बारे में सोचला के का काम बा जे कुछ करीए ना सकेला।
खैर रउआ के धन्यवाद, फिर बात होई।
प्रमोद जी प्रनाम,
मनुष्य के मनुष्य बनावल रखे मे ओकर संस्कृति, सभ्यता, भाषा अउर पारिवारीक विरासत ही मुख्य भुमिका अदा करे ला। इंसान के जिनगी मे नाता-रिश्ता के का महत्व होखे ला ऐकरा बारे मे हमनी भोजपुरिया लोग से बेसी केहु ना बता पाई। बाकीर जस-जस विकास के काँटा उपर उठत चल जात बावे तस-तस हमनी के हित-कुटुम्ब के मोह-माया पिछे छुटत चल जात बावे। एक दम रउआ साँच बात लिखले बानी कि अगर आदमी के दुर तक ले जाऐ के बावे त अपना माटी मे लोटा-पोटा के ही जाऐ के पडी। तबही ओकर अउर ओकरा माटी के महक दुनिया महकी।
एगो उम्दा लेख खतिरा रउआ बधाई के पात्र बानी। बहुत-बहुत धन्यवाद।
अब खाली जरूरत बावे आपन सोच बदलला के।
जय भोजपुरी
© 2012 Created by Admin.

robotstxt: allowed

filter: keep


text:
अमृत एहिजा एगो न्यूज एजेंसी का संगे बातचीत में कहलन की पिछला साढ़े चार साल में 2,100 पुल बनावल गइल बाटे, जेकर रोजाना के औसत डेढ़ पुल के बा। एही तरह पिछला चार दशक में जेतना काम भइल बा, ओतना एह चार साल में ही हासिल कर लिहल गइल बाटे। एकरा परिणामस्वरूप बिहार राज्य पुल निर्माण निगम लिमिटेड के वार्षिक आय वर्ष 2008-09 के दौरान 858 करोड़ रुपया रहल, जबकि तत्कालीन राबड़ी देवी सरकार में वर्ष 2004-05 में निगम के कुल आय मात्र 42.62 करोड़ रुपया ही रहे।
मुख्यमंत्री नीतीश कुमार आधारभूत ढांचा के निर्माण के महत्व के रेखांकित करत अक्सरहां कहेलन कि "हमनी के सरकार खाली नदी पे ही पुल नइखे बनवत बल्कि हमनी का लोगन के एक दूसरा से जोड़ के समाज में भी सेतु के निर्माण कइ रहल बानी।" बिहार में करीब दू दर्जन नदी बाटे जेकरा में अधिकांश नदी के गिनती बड़ नदी में आवेला। गंगा, पुनपुन, सोन, फल्गु, किउल, दुर्गावती अउर कर्मनाशा राज्य के मध्य आ दक्षिणी हिस्सा में तथा कोसी, गंडक, बूढ़ी गंडक, बागमती, कमला आ महानंदा उत्तरी बिहार में बाटे।
पटना के बाहरी इलाका जमालपुर के रहे वाला संजय यादव के अनुसार "पिछला साल तक पुनपुन नदी में कोई पुल ना भइला का वजह से गांव से पटना के सिर्फ 20 किलोमीटर के दुरी तय करे में कई घंटा लाग जात रहे अउर ओकरा संगे-संगे तीन किलोमीटर के दुरी पैदल ही चले के पडत रहे, लेकिन अब हालत बदल गइल बा, अउर गाँव के पास ही तीन गो पुल के निर्माण हो चुकल बाटे, जेकरा वजह से गाँव के आस पास के 7 लाख से भी ज्यादा लोगन खातिर ई वरदान बन गइल बाटे।


text:
अगर रउआ मीडिया में बानी, त ई खबर राउर आँख खोल सकेले। पहिले लोग मीडिया वालन से आपन खबर छपवाये के निहोरा करत रहे, या फिर कवनो प्रभावशाली व्यक्ति से दबाव बनवावत रहे, लेकिन आज के स्थिति ई बा कि अगर रउआ केहु के खबर ना छापब, त ऊ रउआ पर झुठा मुकदमा भी कर सकेला। जी हाँ, सिर्फ आपन खबर भोजपुरिया डॉट कॉम पर ना छपला के हताशा में भोजपुरी अकादमी के चेयरमैन रवि कांत दुबे भोजपुरिया डॉट कॉम के संचालकन के खिलाफ मुकदमा दर्ज करवले बाडन। अउर एह बात के ऊ अदालत में जमा ओह परिवाद में भी सकरले बाडन कि ये लोग हमसे द्वेश भाव रखते हैं, और हमारी खबरें अपनी वेबसाइट पर नहीं लगाते हैं।
बात होत रहे रवि कांत दुबे द्वारा दूगो लइकियन के नाम से फेक प्रोफाइल चलाये के, अउर ओह घटना के एगो नया अउर मनगढंत मोड देके रविकांत दुबे भोजपुरिया डॉट कॉम के संचालक सुधीर कुमार, नवीन भोजपुरिया, पंकज प्रवीण, शारदा प्रसाद तिवारी अउर शशिकांत उपाध्याय समेत अन्य लोगन पर पाँच लाख रुपया रंगदारी माँगे के आरोप लगवले बाडन। बक्सर के मुख्य न्यायिक दंडाधिकारी के अदालत में एगो परिवाद दायर कइ के रविकांत दुबे कहले बाडन कि ई लोग उनका के बदनाम करे एक साजिश कइले बा, अउर उनका से पाँच लाख रुपया के रंगदारी माँगल गइल बाटे। हमनी का चाहेब कि रवि कांत दुबे साक्ष्य का संगे मीडिया का लगे जास, ताकि लोगवो जानो कि खबर ना लगला के हताशा आदमी से का-का करा सकेले।
एहिजा हम साफ साफ बतावल चाहेब कि एह लिस्ट में के एको आदमी पिछला एक साल में रवि कांत दुबे से बात करे, ई-मैल भेजे, या संपर्क करे के कोशिश भी नइखे कइले। जब हमनी का संपर्क ही नइखी कइले, त फेर एह में रंगदारी मांगे के त सवाले (वइसे भी रंगदारी माँगल कवनो लइकन के खेल ना हवे) नइखे। हाँ, एह बीच में रवि कांत दुबे स्वयं कई हाली हमनी के फोन जरुर कइले बाडन, आपन न्यूज छपवाये खातिर। कई हाली फोन कइला के बादो जब उनकर खबर हमनी का ना लगवनी जा, त रवि कांत दुबे बकायदा अखिल भारतीय भोजपुरी साहित्य सम्मेलन के महामंत्री श्री गुरुचरण सिंह से भोजपुरिया डॉट कॉम पर आपन खबर लगवाये खातिर पैरवी भी करवले रहलन, जेकर साक्ष्य हमनी का लगे मौजुद बा। लेकिन ओतना के बादो जब उनका सें संबंधित खबर भोजपुरिया डॉट कॉम पर ना लागल, त ऊ खुले आम फेसबुक हमनी के धमकी देहले कि “बहिस्कार करत-करत रउआ लोग खुदे समाज से बहिस्कृत हो जायेब।“
ओकरा बाद रविकांत दुबे एगो लइकी के फेक प्रोफाइल (रागिनी सिन्हा) बनवलन अउर ओह प्रोफाइल से मॉरीशस के वरिष्ठ साहित्यकार श्रीमती सरिता बुद्धु, फिल्म अभिनेता मनोज तिवारी अउर कुछ अन्य लोगन पर आपन भडास निकाले लगलन। ओही प्रोफाइल से ऊ भोजपुरिया डॉट कॉम के संचालक सुधीर कुमार पर भी ब्लैकमेल करे के, अउर रंगदारी वसूले के आरोप लगवले रहलन, अउर इहे आरोप ई आज अदालत में भी लगवले बाडन, त एह से साफ पता चलता कि ई प्रोफाइल रवि कांत दुबे के ही रहे, अउर एह तरह हमनी के दावा के ऊ खुद साबित कइ देले बाडन।
भोजपुरिया डॉट कॉम पर ई पहिले भी लिखल गइल रहे, अउर आज हमनी का ई दोहरावल चाहेब कि हमनी का आपन लिखल हर एक लाइन के एह देश के कवनो अदालत में साबित करे खातिर तैयार बानी जा। हमनी का खुला चुनौती दे तानी जा रवि कांत दुबे अउर उनकर चमचा लोगन के, कि या त ऊ लोग आपन लगावल आरोप के साबित करो, या फिर न्यायालय में सच के सामना करे खातिर तैयार हो जाव। भोजपुरिया डॉट कॉम अउर एह से जुडल हर व्यक्ति के एह देश के कानून में पूर्ण आस्था बाटे, अउर हमनी के आशा ही ना, बल्कि पूरा विश्वास बा कि अदालत एह मामला के तह तक जाई, अउर रवि कांत दुबे के चेहरा पर लागल नकाब उखाड फेंकी। भोजपुरिया समाज के ऑनलाइन आवाज, अउर भोजपुरी-भाषियन के सबसे बडहन पोर्टल (जेकरा देश के सर्वश्रेष्ठ कल्चरल पोर्टल के अवार्ड मिल चुकल बा) के खिलाफ दर्ज भइल एह झूठा मुकदमा में हमनी का स्वयं भी कानुनी सलाह ले रहल बानी जा, जेकर असर बहुत जल्दिये देखे के मिली।


text:
अविनाश चंद्र मिश्र | लखनऊ, जून 18, 2012 11:02
उत्तर प्रदेश के मुख्यमंत्री अखिलेश के सोझा नया राह बनावे खातिर अपना बाबु जी के पुरान लीक के तोड़े के चुनौती बा. एकरा खातिर का करत बाड़े अखिलेश? पढ़ीं अविनाश चंद्र मिश्र के रिपोर्ट...
ई समाजवाद के नया नौजवान चेहरा बा. पहिले के मोकाबला कहीं जादा आधुनिक अउर व्यावहारिक. ई अंग्रेजी भाषा के विरोधी नइखन ना कंप्यूटरीकरण के, ई ई-गवर्नेंस के, ई-समाधान के बात करत बाड़े. खेती किसानी के बात करत बाड़े तऽ किसान क्रेडिट कार्ड अउर फूड प्रोसेसिंग, मेगा फूड पार्क स्कीम के योजना बनावत बाड़े. ऊ पूंजीपतियन से छत्तीस के आंकड़ा रखे के बजाए विशाल योजनन के सफलता खातिर प्राइवेट-पब्लिक मॉडल प्रयोग करे चाहत बाड़े. उत्तर प्रदेश एही तरे के नया समाजवाद के प्रयोगशाला बने के ओर बा.
युवा अखिलेश जब उत्तर प्रदेश के मुख्यमंत्री बनले तऽ जादातर लोग के लागल कि सूबा के समाजवादी पार्टी के सारा ढांचा मुलायम सिंह यादव खड़ा कइले अउर एकर प्रमुख स्तंभो रहलन. अइसे में ऊ उनकर सघन छाया से बाहर ना निकल पइहें, जब उनका आसपास मुलायम सिंह के करीबी रहल मंत्रियन के लंबा कतार नजर आइल अउर नौकरशाही में मुलायम के जमाना के पुरान चेहरन के तरजीह दीहल गइल तऽ साफ हो गइल कि अखिलेश खातिर आपन अलग पहचान बनावल कठिन बा. अखिलेश एकरा खातिर कोशिश जारी रखले अउर आजु उनकर प्रयास आंशिक रूप से सफल हो रहल बा, लोग के एगो आधुनिक तरीक के समाजवाद के शुरुआत के अहसास होखे लागल बा.
सभे जानत बा कि मुलायम सिंह अंग्रेजी अउर कंप्यूटर के प्रबल विरोधी रहले. मशीन पऽ मानव के प्राथमिकता देवे वाला मुलायम विकास विरोधी ना रहे बाकिर नया तकनीकि के उत्साही समर्थको ना रहे. जब सपा विद्यार्थियन के टैबलेट अउर लैपटॉप बांटे के वादा कइलस तऽ लागल कि ई महज लोक लुभावन लटका भर बा बाकिर आज जब अखिलेश प्रदेश में कंप्यूटर शिक्षा के बढ़ावा देवे के आपन प्राथमिकता सूची में सबसे ऊपर रखले चाहे फेरु लखनऊ के नजदीक सुल्तानपुर रोड पऽ सौ एकड़ जमीन पऽ आईटी पार्क बनावे के घोषणा करेलन तऽ ई साफ हो जाला कि घोषणा-पत्र में शामिल ई बात अखिलेश के सुविचारित नीति रहे ना कि वोट जुटाऊ प्रलोभन. अखिलेश ई-गवर्नेंस पऽ जोर दे रहल बाड़े. इहां तक ले कि गन्ना किसानन के समस्या के समाधान खातिर सूचना प्रौद्योगिकी (ई-समाधान) के उपयोग करे के बात कइल जा रहल बा. अखिलेश के तकनीक प्रेम सिर्फ चुनावी वादा अउर कुछ योजना ले सीमित नइखे. जवना तरे अखिलेश लोगन से जुड़े खातिर तकनीक के इस्तेमाल कऽ रहल बाड़े, एह से जाहिर होत बा कि ऊ नया दौर के संचार माध्यमन के हिमायती बाड़े. फेसबुक के जरिए कार्यकर्तन अउर जनता से जुड़ल एही के हिस्सा बा. तमाम युवा मंत्री अउर पदाधिकारी आई-पैड के माध्यम से एक-दोसरा से जुड़ल रहेले. खुद अखिलेश समय-समय पऽ एही माध्यम से अपना मंत्रियन अउर पदाधिकारियन से संपर्क साधेले.
समाजवाद हऽ भईया गंवे-गंवे आई, समाजवादी सुस्त रफ्तारी खातिर बदनाम रहल बाड़े, बाकिर अखिलेश शायद लोहिया के ऊ सूक्ति के आत्मसात कऽ ले ले हवें कि 'जिंदा कौम पांच बरिस इंतजार ना करेले काम के गति के बढ़ावे खातिर अखिलेश हर काम के समय-सीमा निर्धारित कइल शुरू कइले हवें. चाहे कवनो योजना होखे आ समीक्षा बइठक, डेडलाइन तय कइल उनकर खास शैली बनत जा रहल बा. मुंहफट होने के हद तक बेलौस बयानबाजी समाजवादियन के खासियत रहल बा बाकिर अखिलेश पूर्ववर्ती सरकार अउर विरोधी दल के खेलाफ बयानबाजी में संयम बरत के अपना गंभीरता के परिचय दीहले हवें.
अखिलेश के कार्यकर्तन से कहनाम बा कि चुनाव में विरोधियन के हराके जीतल बढिय़ा बात बा बाकिर अब आजु विकास से जुड़ल काम में विरोधियन के सहयोग लीहल जरूरी बा. तर्क ई बा कि अपने-अपने इलाका में विरोधी पार्टी के नेता आ कार्यकर्ता अतना पैठ रखले हवें कि अगर उनकर सहयोग लीहल जाव तऽ काम जादा रफ्तार से हो सके..
समाजवादियन के सहजता में बस एके बुराई रहे आगे-पीछे लागल जनता के भीड़ नेता जी के काम के अवसर अउर समय छीन लेत रहे. चूंकि मुलायम सिंह यादव परंपरागत अंदाज से पार्टी चलावत रहे, एह से उनके आस-पास लोगन के भीड़ लागल रहत रहे. अखिलेश एह मामला में अपन लीक अलग रखले हवें. उनकरा आस-पास भीड़ नजर ना आवेला. अधिकारियन अउर पदाधिकारियन के निर्देश बा कि दलालन पऽ नजर राखें. संगठन में बाकायदा दलालन पऽ शिकंजा कसे खातिर इंतजाम कइल गइल बा. मुलायम सिंह यादव के ऊ दौर लोगन के इयाद होई जब प्रदेश में यादववाद अतना हावी रहे कि हर साइकिल पऽ सपा के झंडा नजर आवत रहे. संगठन में अनुशासन बनावल रखल अखिलेश खातिर लमहर चुनौती रहे. अखिलेश सख्त निर्देश दीहले हवें कि खाली पार्टी के जिलाध्यक्ष आ अउर पदाधिकारी पार्टी के झंडा वाहन पऽ लगा सकि.हन.
हर नया सरकार के तरे सपा सरकारो ब्यूरोक्रेसी में भारी फेरबदल कइलस. ना खाली अहम प्रशासनिक पदन पऽ ट्रांसफर अउर पोस्टिंग के प्राथमिकता दीहल गइल बलुक उत्तर प्रदेश में 20 हजार से जादा सिपाहियन के मनचाहा तबादला के आदेश दीहल गहल. अतने ना गृह जिला के समीपवर्ती क्षेत्र में सिपाहियन के नियुक्ति पऽ रोक हटा लीहल गइल बा. अतना बड़हन पैमाना पऽ पुलिसकर्मियन के तबादला में पारदर्शिता बनावल रखल बड़ चुनौती रहे. खास कऽ के तब जब एकरा में मंत्रियन अउर आला अफसरन के दखलअंदाजी रहत रहे. एकरा के रोके के जिम्मेदारी प्रमुख सचिव गृह आरएम श्रीवास्तव अउर पुलिस महानिदेशक अमरीश चंद्र शर्मा के संउपल गइल बा. संदेश साफ रहे कि रसूख के इस्तेमाल कऽ के काम करावल संभव ना होखी. चूंकि समाजवादी पार्टी पऽ गुंडन के आश्रय देवे के आरोप लागत रहल बा एही से पार्टी के ई छवि बदलल अखिलेश खातिर बड़हन चैलेंज बा. बांदा में अवैध खनन करे वाला माफियन पऽ लगाम कसल अखिलेश के शुरुआती सफलता में गिनल जा सकत बा. एहिजा लंबा समय से अवैध खनन के शिकायत कइल जात रहे. अखिलेश के पास शिकायत पहुंचल कि पूर्व बसपा सरकार से जुड़ल कुछ लोग अबो अवैध खनन कऽ रहल बा. एह पऽ अखिलेश स्थानीय विधायक, जिलाधिकारी अउर पुलिस अधीक्षक के निर्देश देके ओहिजा कई बरिस से चल रहल अवैध खनन रुकवले बाड़े. माफियन के खेलाफ ई उनकर पहिला प्रहार हऽ. हाले में भइल कानून-व्यवस्था के बइठक में अखिलेश पुलिस विभाग के आला अफसरन के 15 दिन के समय देत कहले कि ऊ अपराध पऽ लगाम लगावे.
एह तमाम बात के मतलब ई बिल्कुल नइखे कि अखिलेश मुलायम सिंह यादव के हर तरीका के छोड़ दीहले बाड़े. कुछ बात बा जवन ऊ ज्यों के त्यों अपनवले हवें. मिसाल के तौर पऽ कार्यकर्ता आ आम लोगन से मिलत समय ऊ मुलायम सिंह जइसन बहुत सहज रहेले. उनकरा लेखा तमाम लोगन केनाम इयाद रखे के गुण बा. मुलायम के तरे अखिलेश अपना फिटनेस पऽ खास धेयान देवेलन. ई अउर बात बा कि बाप के तरे ऊ अखाड़ा में ना जाले बलुक योग करेलें. जइसे एगो संदेश होखे कि तरीका परंपरागते बा बाकिर तनी हट के!
बहरहाल, आपन अलग छवि बनावे में जुटल अखिलेश प्रदेश के छवि के केतना बदल पवले हवें, ई देखल अबहीं बाकी बा. कानून-व्यवस्था में सुधार होखीं कि ना? बेरोजगारी भत्ता दीहल जाई आ का रोजगार के इंतजाम होई? कुछ अइसन सवाल बा जेकर सकारात्मक जवाब देहल अखिलेश खातिर अनिवार्य बा. निस्संदेह अपराध पऽ नियंत्रण आ बिजली के आपूर्ति जइसन कईगो अउर महत्वपूर्ण मसला बा जेकरा से पार पावे खातिरबहुत कुछ कइल बाकी बा.


text:
दिल्ली के कला प्रेमियन खातिर ई सप्ताह ख़ास रहल, कारण रहे ललित कला अकादमी में सप्ताह भर से चल रहल चित्रकला प्रदर्शनी. जहवां देश के कईगो चित्रकार अपना पेंटिंग्स के प्रदर्शित कइले.
सूरीनाम के पारामारीबो जिला में 18 अप्रैल के "सूरीनाम में हिंदुस्तानी" पुस्तक के लोकार्पण भइल. सूरीनाम के शिक्षा आ संस्कृति मंत्रालय के निदेशक(सचिव) स्टेनली सिदूल ए प्रयास खातिर लेखिका भावना सक्सैना के बधाई देहले.
वीर कुंवर सिंह फाउंडेशन राष्ट्रपति प्रांगण में विजयोत्सव मनवलस. ए समारोह के मुख्य अतिथि राष्ट्रपति प्रतिभा सिंह देवी पाटिल वीर कुंवर सिंह के फोटो पऽ फूल चढ़ा के श्रद्धांजलि देहली. ए मौका पऽ राष्ट्रपति कहली कि वीर योद्धा उहे होला जे समय अउर काल में ना बंधल होला.
बिहार में अब महकत पौधन से महकी लोगन के घर-परिवार. सरकार औषधीय अउर सुगंधित पौधन के खेती खातिर किसानन के इ खयाल रखी कि एकरा अच्छा आय होखे. कृषि क्षेत्र के जानकारो मानत बाड़न कि बिहार में औषधीय पौधन के खेती के बहुते सम्भावना बा.
बॉलीवुड के अनुभवी निर्देशक श्याम बेनेगल अउर अभिनेत्री माधुरी दीक्षित के ए साल के राजकपूर पुरस्कार से सम्मानित कइल जाई. महाराष्ट्र सरकार ए सम्मान के शुरुआत कइले बिया. मुख्यमंत्री पृथ्वीराज चव्हाण एकर घोषणा कइलन.
भोजपुरी फिल्मन के मेगा स्टार अउर लोकप्रिय गायक मनोज तिवारी अब एगो नया संगीतमय रियलटी शो ‘भारत की शान’ के संचालन करिहें. ए शो के निर्माण म्यूजिकल शो के सशक्त पहिचान बना चुकल गजेन्द्र सिंह के कंपनी साई बाबा टेलीफिल्म्स कइ रहल बिया.
पटना में गंगा नदी पऽ एगो अउरी पुल बनी. एकरा खतिर केंद्रीय भूतल परिवहन मंत्रालय से हरी झंडी मिल गइल बा. मंत्रालय जल्दीए एकरा खातिर एनओसी जारी करी. एकरा से उत्तर बिहार के लाइफ लाइन महात्मा गांधी सेतु के फुटपाथ अउर रेलिंग तोड़े के पड़ी.
बिहार भोजपुरी अकादमी के अध्यक्ष प्रो. रवि कान्त दुबे बिहार के राज्यपाल महामहिम श्री देवानंद कुंवर से राज भवन में मुलाकात कइले.
काशीनाथ सिंहजी से हमार पहिला मोलाकात 1968 में काशी हिंदू विश्वविद्यालय में भइल. ऊ हिंदी विभाग के युवा अध्यापक रहले अउर हम उनकर युवा शिष्य. काशीनाथ जी युवा रहले, एहनाते युवा लोग के साथे समय बितावल जादा पसंद करत रहले.
ऐश्वर्या अपने लइकी के साथे हॉस्पिटल से घरे आ गइलीं. मंगलवार शाम के अमिताभ अउर अभिषेक दूनों के हॉस्पिटल से घरे लेअवले.अपने घर के एह नयी सदस्य के बारे में अमिताभ अउर अभिषेक पहिली बेर खुल के मीडिया से बात कइले. अमिताभ कहन कि ऐश्वर्या के नॉर्मल डिलिवरी भइल.
रउआ सब कुछ क गुजरे के तइयार रहेनी, अगर रउरा पता होखे कि ओकर परिणाम सकारात्मक आ सार्थक होई. एही कड़ी में इंडियन इंस्टीट्यूट ऑफ प्लानिंग एंड मैनजमेंट (आईआईपीएम) छवगो अइसन हस्तियन के भारतीय मानवता विकास पुरस्कार देलस जवन लोग अइसने सकारात्मक अउर सार्थक परिवर्तन समाज में कइलन. ई छवो हस्ती समाज के विभिन्न वर्ग से जुड़ल रहे
हैरी पाटर के स्टार राल्फ फिनेस अउर माइकल गैंबन प ब्रिटेन में डाक टिकट जारी कइल गइल बा. दूनों कलाकार ब्रिटिश नागरिक बाड़न.
दहेज के झगड़ा या फेर तलाक के कारण मेहरारून में आत्महत्या के बात त आम बा बाकिर अइसन विवाद में पड़के पुरूष भी आत्महत्या करेलन. 2009 में जहवां दहेज विवाद के चलते 73गो पुरूष मौत के गले लगवले.
भगवान कृष्ण के भक्त नरसिम्हा दास के भोरे-भोर आपन काम प निकले के होला. नरसिम्हा वृंदावन में अक्षय पात्र फाउंडेशन के ओह खाद्य कार्यक्रम के कर्ता-धर्ता हवन जवना के दुनिया के सबसे बड़ मिशन में शुमार कइल जा सकेला. अक्षय पात्र के रसोई में एक साथे हजारों बच्चन खातिर भोजन पकेला. नरसिम्हा के बच्चा सब के समय से भोजन देवे के बा एह नाते उनका दिन के शुरुआत अउर लोग से पहिले होखल स्वभाविक बा.
बीतल दशक में पंजाब दलितन के प्रतिरोध अउर बंत सिंह के संघर्ष के देखले बा. ई संघर्ष पंजाब के समाज में भीतर तक घुसल जातीय भेदभाव के उजागर करे के दिशा में एगो उमेद के किरण देखवले बा.


text:
पिछला हफ्ता लखनऊ के कुछ अखबारन में "विश्व भोजपुरी दिवस" मनाये के एगो खबर छपल रहे, ओह खबर के पढला के बाद लागल कि आखिर ई सब का हो रहल बा? 2-4 लोग मिल के एगो जेबी संस्था बनावता, आ ओकरा के प्रचारित करे खातिर एगो दोसरा विश्व-स्तरीय संस्था (?) के महासचिव के बोला के ओहिजा घोषणा करा देता, एह उम्मीद के साथ कि अब सारा भोजपुरिया समाज खातिर एकरा के मानल एगो मजबूरी हवे।
ओह से ज्यादा आश्चर्य के बात त ई बा कि ऊ विश्व-स्तरीय संस्था (विश्व भोजपुरी सम्मेलन) भी ओकरा घोषणा कइला का पहिले कवनो बैठक करे के जरुरत नइखे समझत, बल्कि एक आदमी आगे आके बहुत ही गैर- जिम्मेदाराना अंदाज में एह निर्णय के लोगन पर थोपे के कोशिस क रहल बाटे। जब एकरा बारे में हम एगो साहित्यकार से जिक्र कइनी त उनुकर जबाब रहे – “भोजपुरी के आज ले मान्यता ना मिलला का पीछे एही तरह के लोग जिम्मेदार बा। अगर रउरा कवनो भोजपुरी के संस्था के नाम उठा के देखीं, त ज्यादातर विश्व से शुरु होके अंतर्राष्ट्रीय पर खतम होले। आ विश्व भोजपुरी सम्मेलन एह में से केतना संस्था मनावेली सन, ई केहू ना बता पाई। बिना सोचले- समझले एह तरह के काम करे वाला लोग भोजपुरी भाषा के विकास में सबसे बड बाधा हवे।“
एह मामला में तरह- तरह के दावा के बीच में एक बात साफ- साफ निकल के सामने आ रहल बा। एह तरह के कवनो घोषणा कइला का पहिले भोजपुरी आन्दोलन से जुडल हर संस्था के प्रतिनिधियन के एगो बैठक बोलाये के चाहत रहे। आखिर ई चन्द मुठ्ठी भर लोग के भोजपुरिया समाज के बारे में एतना बड फैसला लेवे के अधिकार के देहल? का चार आदमी मिल के कवनो तिथि के घोषणा क दी, आ पूरा समाज ओकरा के मान ली? ई सवाल सुनला पर अखिल भारतीय भोजपुरी स्वाभिमान आन्दोलन (अखिल भारतीय भोजपुरी साहित्य सम्मेलन के इकाई) के महामंत्री गुरुचरण सिंह जी भडक गइनी – "आखिर कवना आधार पर ई 2 नवम्बर के तारीख रखल गइल बाटे? हम जान तानी कि एही दिने पहिला भोजपुरिया के कदम मॉरीशस के धरती पर पडल रहे, आ एकरा के ओहिजा हर साल अप्रवासी दिवस के रुप में मनावल भी जाला। लेकिन का एकरा मतलब ई भइल कि जवना दिने पहिला भारतीय देश से बाहर गइल रहे, ओकरा के “हिन्दी दिवस” करार दिहल जाव?"
"14 सितम्बर के हिन्दी दिवस मनावल जाला काहें कि ओही दिने हिन्दी के संविधान में राष्ट्रभाषा के तौर पर जोडल गइल रहे, अब चूकिं भोजपुरी के त संविधान से मान्यता नइखे मिलल, ओह से हमनी का कबीर- जयंती पर एकरा के हर साल मना रहल बानी जा, काहें कि कबीर के भोजपुरी के पहिला कवि मानल जाला। आ एह दिन भोजपुरी दिवस मनाये के परंपरा कई साल से चलल आ रहल बाटे। अगर केहू के मनावे के मने रहे, त शायद ऊ तारीख ज्यादा बढिया रहित, जवना दिने भोजपुरी के मॉरीशस के संसद में मान्यता मिलल। हम त इहे कहब कि कुछ लोग ओछी लोकप्रियता हासिल करे खातिर ई सब सिगुफा छोडले बा।" गुरुचरण जी कहनी।
वइसे मजे के बात इ बा कि लखनऊ (जहँवा एह तिथि के घोषणा भइल) से चल रहल सबसे बड भोजपुरी संस्था अखिल भारतीय भोजपुरी समाज भी एह घोषणा के विरोध क रहल बा। एह तरह के घोषणा के नाम चमकावे के राजनीति करार देत संस्था के राष्ट्रीय अध्यक्ष प्रभुनाथ राय जी कहनी – “2 नवम्बर के गिरमिटिया दिवस (अप्रवासी दिवस) का रुप में त मॉरीशस में मनावल जाला, एह में कवनो दिक्कत नइखे, लेकिन जब हमनी के समाज के लोग ओहिजा गुलाम बन के गइल, ओह दिन के भोजपुरी दिवस कइसे मनावल जाव? पिछला 15 साल से हमनी के संस्था देश भर में भारत-रत्न डा. राजेन्द्र प्रसाद के जयंती के भोजपुरी दिवस का रुप में मना रहल बाटे, आ एह दिन के आधिकारिक घोषणा खातिर केन्द्र सरकार के भी कई गो ज्ञापन दिहल जा चुकल बा। डा. राजेन्द्र प्रसाद के बाद भोजपुरिया समाज में बाबु जगजीवन राम जी के स्थान आयेला, आ उनुका जनम दिन पर भी आम सहमति बन सकेला। वइसे जवना दिन भोजपुरी के मान्यता मिल जाई, ओह दिन से अगर सभ केहू के सहमति होई, त हमनी का ओह दिन के विश्व भोजपुरी दिवस का रुप में मनायेब।“
हमनी का एह मुद्दा पर राष्ट्रीय भोजपुरी मंच, भोजपुरिया बेयार, भारतीय भोजपुरी संघ, भोजपुरी साहित्य परिषद आ कम से दस गो आउर संस्था से बात कइनी जा, जवन कि एह तरह के आयोजन के पक्षधर नइखे, त फेर सवाल इ उठता कि का भोजपुरिया समाज एतना कमजोर हो गइल बा, कि केहू भी ओकरा के अपना नाम चमकाये, आ मीडिया में चेहरा देखाये खातिर इस्तेमाल क सकेला? का मात्र 10-15 लोग मिल के करोडन लोगन के बारे में कवनो फैसला ले सकेला?
आ एकर घोषणा एगो अइसन संस्था के बैनर तले भइल, जेकर वजुद अभी 6 महीना भी पुरान नइखे, आ एह से पहिले ई लोग भोजपुरी के एगो आउर संस्था से जुडल रहे। ई कइसन भोजपुरी- प्रेम रहे जवन कि एक संस्था में रहते पुरा ना हो पावत रहे, लेकिन नया संस्था बनते नाम कमाये खातिर एगो तारीख के घोषणा क दिहल गइल। वइसे ओह लोगन के पुरनका संस्था 11 तारीख के दिल्ली में अधिवेशन क रहल बाटे, लेकिन ओहिजा एकर घोषणा भइला पर एह लोगन के ओकर श्रेय ना मिल पाइत, ओह से हडबडी में लखनऊ के एगो होटल में प्रेस-कांफ्रेंस बोला के एह उपलब्धि (?) के अपना नाम क लिहल गइल। आज भोजपुरिया समाज इ पुछल चाह ता कि ओह संस्था के (आ विश्व भोजपुरी सम्मेलन के) सदस्य संख्या केतना हवे, आ के ओह लोगन के एह निर्णय लेवे के अधिकार देले बा? अब चूकिं एकर घोषणा हो गइल बा, त समाज इहो जानल चाहत बा कि केतना देशन में, आ कहाँ- कहाँ ई दिवस के मनावल जाई। चूंकि 2 नवम्बर अब बहुत ज्यादा दुर नइखे, ओह से बहुत जल्दी एह ड्रामा के पीछे के हकीकत भी जनता का सामने आ जाई।
वइसे एह तिथि के घोषणा से जुडल एगो व्यक्ति, जिनकर नाम आज ले कवनो भोजपुरी आन्दोलन से जुडल व्यक्ति ना सुनले होई, ऊ एकरा के पहिलहीं से सफल मान के बहुत खुश बाडे। कुछ लोगन के चमचागिरी करते समय ऊ शायद इहो भुला गइले कि आखिर काहें उनुका के एह मुद्दा पर बहुत लोग के समर्थन नइखे मिलत? उनुका शायद इहो पता ना होई कि भोजपुरी आन्दोलन से जुडल सभ संस्था आ लोग आखिर एह निर्णय के खिलाफ काहें बा? आ काहें एह लडाई में उनुकर गुरु भी उनुका पक्ष में खुल के कुछ नइखन बोल पावत? (वइसे उनुकर गुरु से जब उनका मुद्दा पर बात भइल, त ऊ ई कह के आपन पल्ला झाड लिहले कि “नया मुल्ला ढेर पियाज खायेला“)। उत्साह बढिया चीज होला, लेकिन अति-उत्साह में आ अति-महात्वाकांक्षा में ई लोग जवन निर्णय भोजपुरिया समाज पर थोपल चाह रहल बा, ओकर परिणाम केतना गंभीर हो सकेला, शायद एकर अंदाज ओह लोगन के नइखे।


text:
एह घटना के बाद से समूचा भोजपुरी साहित्य जगत सदमा के स्थिति में बा, आ मनोज भावुक फरार बाडे। हमनी के मिलल जानकारी के अनुसार पुलिस उनुका के तलाश करत उनुकर गांवे भी गइल रहे, पर ओहिजा भी उनुकर कवनो पता ना चल पावल। पुलिस सूत्रन से मिलल जानकारी का अनुसार अब उनका के फरार घोषित क के कुर्की के आदेश लेवे के तैयारी कइल जा रहल बा।
एगो भोजपुरी टीवी चैनल में काफी बडहल पद पर काम क रहल मनोज भावुक के मुसीबत एहिजे खतम ना भइल। एह मुसीबत के घडी में आपन साख बचावे खातिर टीवी चैनल भी उनुका के नाता तूर लेले बा, आ उनुका के ओहिजा से बाहर के रास्ता देखा दिहल गइल बाटे।
"हमरा से कुछ मत पूछिं, हमरा त लाज लागता कि हम अइसन गिरल आदमी का संगे एके मंच पर कविता पढले बानी। हमनी के उनुका से बहुत उम्मेद रहे, बाकिर अब नफरत हो गइल बा। अइसने कुछ लोगन का वजह से सारा दुनिया भोजपुरी के आ भोजपुरियन के खराब कहेले," अपना नाम ना छापे के शर्त पर एगो साहित्यकार कहले। एह घटना के लेके साहित्यकारन का बीच में तरह तरह के चर्चा हो रहल बाटे, जवना के केन्द्र में मनोज भावुक ही बाडे। "अगर इ बात सच ह, त एह तरह के लोग भोजपुरी ने नाम पर एगो धब्बा हवे। अइसन आदमी के समाज से बाहर निकाल देवे के चाहीं," साहित्यिक संस्था संदर्भ के अध्यक्ष प्रो. रविकांत जी कहनी।
वइसे कुछ लोगन के कहनाम बा कि मनोज एम. ए. के डिग्री लिहला का बाद शिक्षण के क्षेत्र में आपन कैरियर बनावल चाहत रहलन। लेकिन सवाल इ बा कि जवन आदमी अपना जगह दोसरा के परीक्षा में बइठा के आगे बढे के रास्ता खोजत होखे, का ऊ शिक्षण कार्य के लायक बाटे? का विधा के मंदिर में अइसन घृणित काम करे वाला इंसान के भोजपुरिया समाज एगो साहित्यकार का रुप में स्वीकार करी? जब इ सवाल हमनी का पूर्वांचल एकता मंच के संतोष कुमार पटेल जी से पुछनी, त ऊ कहले – “ई एगो बहुत ही दुखद घटना हवे, आ भावुक जइसन आदमी से केहू इ उम्मेद ना कइले रहे। अपना के एतना बड साहित्यकार प्रोजेक्ट करेला लोग, आ जब समय आवे त... हमनी के अइसन लोग से सावधान रहे के चाहीं, एह तरह के लोग भोजपुरी आन्दोलन के गति के अवरुद्ध क सकेला।“
वइसे एह मामला के सामने अइला का बाद उनुका खिलाफ कई गो आउर मामला भी खुल रहल बाटे। दिल्ली के एगो उभरत गायक पंकज प्रवीण के आरोप बा कि मनोज भावुक अपना कुछ दोस्तन का साथ मिल के एगो एलबम निकाले के नांव पर उनुका संगे 55 हजार रुपया के धोखाधडी कइले। एह मामला पर पंकज प्रवीण से खास बातचीत रउरा भोजपुरिया डॉट कॉम पर पढ सकेनी।
कुछ दिन पहिले ले मनोज भावुक के नांव एगो उभरत भोजपुरी साहित्यकार का तौर पर लिहल जात रहे, आ इंटरनेट पर कई गो भोजपुरी वेबसाइटन पर ऊ काफी सक्रिय भी रहले ह। इंटरनेट पर उनकर प्रभाव के अहसास एही से लगावल जा सकेला कि खाली उनकर एगो व्यक्ति से निजी मतभेद भइला का वजह से उनकर मित्र लोग मिल के एगो वेबसाइट बंद करा दीहल। वइसे, कई वेबसाइटन के प्रिय गजलकार मनोज भावुक के असलियत जब दुनिया के सामने आ गइल बा, तब एह मामला में ओह वेबसाइटन के चुप्पी अपने आप में कई गो सवाल खडा क रहल बाटे। हर छोट-बड खबर के सबसे पहिले सामने ले आये के दावा करे वाली आ छोट-छोट मुद्दा पर तुफान खडा क देवे वाली ओह वेबसाइटन के एह मामला में शायद काठ मार गइल बा।
भोजपुरिया डॉट कॉम हमेशा निष्पक्ष भाव से सच के दुनिया के सामने ले आवेला, काहें कि हमनी का मानेनी जा कि अपना समाज के अंदर के बुराई के ढके के ना बल्कि ओकर इलाज करे के जरुरत बाटे, तबे समाज स्वस्थ रह सकी। मीडिया के मतलब रिश्ता निभावल ना, बल्कि सच के सामने ले आवल होला, शायद ई बात बहुत लोगन के नइखे पता। अगर कवनो जज के बेटा चाहे मित्र कवनो अपराध करी, त का ओकरा के ऊ जज सजा ना दी? सच कडवा भले हो सकेला, लेकिन ओकरा के तोपे (छूपाये) के जवन प्रयास हो रहल बा, ओहसे एह तरह के आपराधिक मानसिकता वाला लोग के आउर प्रोत्साहन मिली। वइसे हमरा पुरा विश्वास बा कि एह खबर के छपला के बाद भी कवनो वेबसाइट एह सच्चाई पर लिखे के साहस ना क सकी, ओह महापुरुष (?) के बारे में। लेकिन, आखिर सच के छुपा के कवनो वेबसाइट केतना दिन ले आपन अस्तित्व बचा पाई? एह सवाल के जबाब ओह वेबसाइटन के पाठकन के तलाशे के पडी, फिलहाल त अइसन शुभचिंतक वेबसाइटन का वजह से भोजपुरी के भविष्य दांव पर लागल बा।


text:
अवार्ड के निर्धारण खातिर बकायदा एगो जूरी के घोषणा कइल गइल रहे, लेकिन निर्णय के अधिकार शायद उनका लगेना रहे, तबे बिना फिल्म देखले एगो अभिनेत्री के नवोदित अदाकारा के अवार्ड दे दिहल गइल। नवोदित अभिनेता के अवार्ड में भी आयोजकन के जानकारी के कमी लउकल। पुरस्कार जवना अभिनेता के दिहल गइल, ओकर पहिला फिल्म जून 2009 में रिलीज़ भइल रहे, अउर उनका के उनकर दोसर फिल्म खातिर अवार्ड दिहल गइल। जबकि आयोजक लोगन के पत्रिका में ही एह फिल्म के समीक्षा छपल रहे। एहिजा सबसे अजीब बात ई पता लागल कि मशहुर विलेन संजय पाण्डेय अउर "भइया के साली ओढनिया वाली" के निर्देशक प्रेमांशु सिंह के ई आरोप बा कि ओह लोगन के नॉमिनी के तौर पर बोलवल गइल रहे (उनका के नॉमिनी वाला पास भी दिहल गइल रहे), लेकिन ओहिजा गइला पर ओह लोगन के नाम तक ना पुकारल गइल। एह घटना से दुखी कुछ कलाकार एह तरह के आयोजनन के बहिष्कार के बारे में सोच रहल बाडन।
एह से बेसी शर्मनाक हालात त तब पैदा हो गइल, जब आयोजक लोग सीधे-सीधे विजेता लोगन के अवार्ड खातिर आमंत्रित कइल शुरू कइ दिहल, जवना में नॉमिनेशन के प्रक्रिया तक के ध्यान ना राखल गइल। एक पल खातिर अइसन लागल कि ई कवनो सम्मान समारोह हवे, जवना में लोगन के लाइन से सम्मानित कइल जाता। पिछला साल के चर्चित फिल्म "रणभूमि" खातिर निरहुआ के सर्वश्रेष्ट अभिनेता के अवार्ड दिहल गइल, अउर अभय सिन्हा के एही फिल्म के साल के सर्वश्रेष्ठ फिल्म घोषित कइल गइल। ‘रणभूमि’ खातिर ही निर्देशक अनिल अजिताभ के सर्वश्रेष्ठ निर्देशक अउर पटकथा लेखक, डांस मास्टर पप्पू खन्ना के सर्वश्रेष्ठ कोरियोग्राफर, दामोदर नायडू के सर्वश्रेष्ठ छांयाकन, अउर संभावना सेठ के सीमा सिंह का संगे सर्वश्रेष्ठ आईटम डांस के पुरस्कार से नवाजल गइल।
रिंकू घोष के ‘‘बलिदान’’ में बेहतरीन अभिनय खातिर सर्वश्रेष्ठ अभिनेत्री के पुरस्कार दिहल गइल। ओहिजे दोसरा ओर लोकप्रिय श्रेणी में भोजपुरी अभिनेता पवन सिंह अउर अभिनेत्री पाखी हेगडे के सर्वश्रेष्ठ लोकप्रिय अभिनेता अउर अभिनेत्री चुनल गइल। पिछला साल के सबसे बड़हन हिट फिल्म (निर्माता) दिलीप जायसवाल के ‘‘देवरा बड़ा सतावेला’’ के सर्वश्रेष्ठ लोकप्रिय फिल्म, अउर निर्देशक राजकुमार आर. पाण्डेय के सर्वश्रेष्ठ लोकप्रिय निर्देशक के पुरस्कार दिहल गइल। सर्वश्रेष्ठ खलनायक के पुरस्कार अवधेश मिश्रा के मिलल, ओहिजे सर्वश्रेष्ठ हास्य कलाकार मनोज टाईगर (सात सहेलियाँ) रहलन। सर्वश्रेष्ठ नवोदित निर्देशक के पुरस्कार रामाकांत प्रसाद (दाग), नवोदित अदाकारा अक्षरा सिंह (सत्यमेव जयते) अउर सर्वश्रेष्ठ नवोदित अभिनेता के अवार्ड हितेन्द्र सिंह के दिहल गइल।
सर्वश्रेष्ठ संगीतकार के खिताब मधुकार आनंद के ‘‘देवरा बड़ा सतावेला’’ खातिर दिहल गइल, ओहिजे सर्वश्रेष्ठ गीतकार पप्पू ओझा (देवरा बड़ा सतावेला), सर्वश्रेष्ठ गायक उदित नारायण (शिवा), सर्वश्रेष्ठ गायिका इंदु सोनाली (देवरा बड़ा सतावेला), सर्वश्रेष्ठ एक्शन राम लक्ष्मण (शिवा), सर्वश्रेष्ठ कथा मसूद पटेल (बलिदान), सर्वश्रेष्ठ सह अभिेनेता विराज भट्ट (दाग), सर्वश्रेष्ठ सह अभिनेत्री गुजंन पंथ (बलिदान), सर्वश्रेष्ठ साउण्ड रिकॉर्डिस्ट स्व. लल्लन सिंह (दाग), सर्वश्रेष्ठ बालकलाकार ऋषभराज ‘‘गोलू’’ (दाग), अउर सर्वश्रेष्ठ पब्लिसीटी डिजाइनर का अवार्ड नरसू के दिहल गइल।
एक ओर जहा भोजपुरी मेगा स्टार मनोज तिवारी ‘मृदुल’ के दशक के सर्वश्रेष्ठ भोजपुरी सितारा के पुरस्कार दिहल गइल, ओहिजे मशहूर निर्माता अभय सिन्हा अउर लोकगायिका मालिनी अवस्थी के भोजपुरी सिटी विशेष सम्मान से नवाजल गइल। भोजपुरी सिनेमा के स्वर्णिम पचास साल पूरा भइला के अवसर पर भोजपुरी के 21 महान विभुतियन के सम्मानित कइल गइल, जवना में स्व. विश्वनाथ प्रसाद शाहाबादी, स्व. रामायण तिवारी, महानायक अमिताभ बच्चन, वंदनी मिश्रा, स्व. अंजान, स्व. चित्रगुप्त जी, स्व.राममुर्ति चतुर्वेदी, देव मल्होत्रा, दीपा नारायण, आरती भट्टाचार्य, समरजीत, बृजेश त्रिपाठी, विनय बिहारी अउर स्व. प्रशांत उज्जवल (प्रचारक) के नाम प्रमुख रहे।
प्रसिद्ध भोजपुरी अभिनेता रवि किशन अउर अभिनेत्री रानी चटर्जी के अनुपस्थिति में भइल एह अवार्ड समारोह पर कई लोग अंगुरी उठा रहल बाटे। कुछ लोगन के आरोप बा कि एह अवार्ड समारोह में साफ-सुथरा छवि वाला फिल्मन के नजरअंदाज कइल गइल, जबकि कई अइसन कलाकरन के खाली खुश राखे खातिर अवार्ड दे दिहल गइल, जेकर पिछला साल भर में कवनो खास योगदान ना लउकल। मामला चाहे जवन कुछ भी होखो, लेकिन कुछ वरिष्ठ कलाकारन के गैर-मौजुदगी एह बात के चुगली करत रहे कि कहीं ना कहीं एह अवार्ड समारोह में भाई-भतीजावाद के प्रश्रय दिहल गइल रहे, जेकर परिणाम इंडस्ट्री के भविष्य खातिर शुभ ना कहाई। एक तरह के अवार्ड समारोह करे वाला आयोजकन के चाहीं कि अवार्ड विजेता के चयन खातिर एगो निष्पक्ष प्रक्रिया बवावल जाव, तबे कलाकारन के भी गरिमा बच पाई, अउर इंडस्ट्री के भी।


text: जमशेदपुर। भोजपुरिया समाज के सबसे वरिष्ठ गायक अउर भोजपूरी गीतन के सम्राट भरत शर्मा 'ब्यास' के सरकारी उपेक्षा पर लोगन के विरोध खुल के सामने आ रहल बा। अपना जिनगी के करीब चार दशक भोजपुरी गीत-संगीत खातिर समर्पित कइला के बावजुद भरत शर्मा ब्यास के कवनो सरकारी सम्मान ना मिलला पर लोग सरकार के नीयत पर सवाल उठा रहल बाटे। एह घटनाक्रम में काल्ह एगो नया मोड आइल, जब भोजपुरी के करीब हर प्रमुख संस्था आ कई गो प्रमुख कलाकार/रचनाकार लोग एक स्वर में भारत सरकार से भोजपुरी गीत-संगीत में योगदान खातिर प्रसिद्ध गायक भरत शर्मा पद्मश्री के पद्मश्री सम्मान देवे के माँग कइल।


text:
मुस्लिम समाज
अब एकरा से शायद छठी माई के प्रति आस्था के पराकाष्ठा ही कहल जाई कि बिदुपुर (वैशाली जिला) के मोहनपुर गांव के मुस्लिम बस्ती में छठ के गीत गूंज रहल बाटे। समाज के बांटे वालन के चुनौती देय एहिजा कुछ मुस्लिम महिला लोग ईद-बकरीद का जइसहीं भक्ति अउर श्रद्धा के साथ विधि पूर्वक छठ पूजा कइ रहल बा लोग। एह छोटहन मुस्लिम बस्ती में नजमा खातून के रहेला, जहंवा हर साल नियम पूर्वक छठ व्रत कइल जाला। पड़ोस के हिन्दू बहिनन नियन नजमा खुद नहाय-खाय के साथ चार दिवसीय छठ व्रत के अनुष्ठान शुरू कइली।
छठ पर्व के समय एह बस्ती में कदम रखे वाला अनजान लोग छठ गीत के आवाज सुनते ही थम जाला, कुछ लोग ई मान लेवेला कि शायद एह मुस्लिम बस्ती में कवनो हिंदु के घर होई, लेकिन गांव वालन खातिर ई कवनो नया बात नइखे। ओह लोगन के पता बा कि नजमा पूरा श्रद्धा से छठ व्रत करेली। पहिले ऊ व्रत करते समय अकेला पड़ जात रहली, लेकिन अब उनुकर पूरा परिवार उनका संगे रहेला। घर के महिला लोग पूजा खातिर गेहूं धोये-पसारे से लेके प्रसाद तैयार करे, अउर छठ घाट जाये तक में उनकर मदद करेला। शुरुआत में त बस्ती वालन के भी नजमा के ई पर्व कइल खटकत रहे, लेकिन अब केहु के कवनो एतराज नइखे। बस्ती वाला लोग जानेला कि छठी मइया ही नजमा के बेटी के सुना कोख भरले बाडी। नजमा खुद बतावेली कि उनकर बेटी के निकाह के दस-बारह साल हो गइल रहे, लेकिन ओकरा घर में बच्चा के किलकारी ना गूंजल। अपना पडोस के हिन्दू बहिनन से छठी मइया के महिमा के बखान सुनला के बाद ऊ बेटी खातिर मन्नत मंगली। छठी मइया उनकरा फरियाद सुन लिहली, अउर उनका घर में खुशी लवट आइल। नजमा इहो वादा कइली कि जब ले ऊ जीवित रहिहें, व्रत कइल ना छोडिहें।
मारवाड़ी समाज
जमशेदपुर के एगो मारवाड़ी परिवार के शांति देवी जोशी बतावेली कि उनकर हर मनोकामना छठी मइया के कृपा से पूरा भइल बाटे। जब ऊ शादी के बाद रामगढ़ मायके से जमशेदपुर ससुराल अइली, तब एहिजा पूजा ना होत रहे। मायके में उनकर माई हमेशा छठ करस, ओह से ऊ एहिजा शुरु कइ देहली। छठी माई के कृपा तीन गो लइका आ एगो लइकी भइली सन। उनकर बडका लइका मनोज के दूगो लइकी रहली सन, लइका ना रहे। ओकरा खातिर ऊ सात बरिस पहिले व्रत शुरू कइलन, त उनका भी लइका हो गइल, जेकर नांव विशाल बा। लायंस क्लब के पदाधिकारी बैजनाथ जोशी के पत्नी शांति देवी एह साल स्वास्थ्य ठीक ना भइला का वजह से अपना बहू निर्मला के पूजा के भार दे रहल बाडी, जे एह साल से एह परंपरा के आगे बढइहें।
बंगाली समाज
मानगो पारस नगर (जमशेदपुर) निवासी सुभाष चंद्र भट्टाचार्य के पत्नी रीना पिछला 35 साल से छठ पूजा कइ रहल बाडी। ऊ कहली कि हम बेटा भइला के मनौती मंगले रहनी, जवन कि पूरा भइल। अब उनकर बेटा (डॉ. अभिजीत भट्टाचार्य) भी छठ पूजा करेलन, अउर पिछला 11 साल से ऊ दंडवत करत सूर्य देवता के अरघ देवे जालन। रीना भटटाचार्य के कहनाम बा कि उनका घर के छत पर कई गो बंगाली परिवार के महिला लोग छठ पूजा के खरना आदि के अनुष्ठान करेला।
ओडिया समाज
जमशेदपुर स्थित एगो ओडि़या परिवार के नवीन गौड़ हर साल अपना पत्नी कमली देवी का संगे छठ पूजा करेलन। हालांकि ऊ अउर उनकर पत्नी अपना घरे अनुष्ठान ना करेला लोग, लेकिन पड़ोस में रहे वाला छठ व्रती परिवार के पूजा के सामान अउर सूप चढ़ाये खातिर देला लोग। ओकरा बाद छठ के दिने उनुकर पूरा परिवार भगवान भास्कर के अरघ देवे स्वर्णरेखा नदी घाट पर जाला। नवीन कहलन कि पहिले रुपया-पइसा के लेके काफी तकलीफ होत रहे, लेकिन जब से छठी माई से प्रार्थना कइलन, त काम बन गइल। (जागरण से साभार)


text:
Come, let's do something for Bhojpuri...
1. देश के 110 करोड़ लोग में से 62 करोड़ ऐसे राज्य में रहत बाड़े, जहाँ के बिकास दर सबसे कम बा (उतर प्रदेश, बिहार अउरु उड़ीसा)!
2. विकास के दौड़ में आगे रहे वाला राज्य गुजरात, कर्नाटक व महाराष्ट्र के कुछ जिला में बाल मृत्युदर सर्वाधिक बा पिछड़े राज्य से भी (बिहार, उड़ीसा)!
3. चार साल पहले भारत में नौ खरबपति रहन जबकि अब 56 बाडन!
4. 12 साल पहले भारत के सकल घरेलू उत्पाद में खरबपतियों के हिस्सा दो फीसदी (2%) रहे जवन आज २२ फीसदी (22%) हो गईल बा!
5. हमनी के देश किसानो के देश कहल जाला आ जहाँ पर आज भी ६५-७० फीसदी (65-70%) लोग खेती पर निर्भर बड़े पर जीडीपी में हिसा मात्रा १७ फीसदी (17%) बा!
6. गरीबी हटावे खातिर लगभग केंद्र सर्कार के ओर से २२५ से भी जयादा योजना चलत बा, स्थिति सामने बा गरीबी हटें भा ना पर अमीरी जरुर बडल बा!
7. 77 फीसदी (77%) आबादी रोजाना 20 रुपये से कम आमदनी पर गुजारा कर रहल बाडे!
8. विश्व के सबसे गरीब 20 प्रतिशत लोगन के पास कुल आय के मात्र १ प्रतिसत (1%) पहुंचात बा!
9. विश्व के सबसे अमीर 20 प्रतिशत लोग विश्व की कुल आय का 86 प्रतिशत हिस्सा पर कब्ज़ा कर के बैठल बाड़े
10. विश्व के सबसे अमीर मात्र तीन व्यक्तियों के पास एतना संपत्ति बा, जवन की गरीब देश में रहे वाला विश्व के 60 करोड़ लोगन के वार्षिक आय के बराबर बा
11. पर्यावरण विनाश का मुख्य कारण अधिक आबादी ना बल्कि कुछ लोगन के उपव्यय अउरु बिलासिता बा
12. दुनियां के सब लोग तक स्वास्थ्य, पोषण, स्वक्ष्हता अउरु सिक्षा खातिर २७ अरब डौलर नइखे मिल पावत, जबकि अकेले अमेरिका में २५ अरब डॉलर बियर पिए आ पिवाए मने मेहमान नवाजी अउरु ऐशो आराम में खर्च हो जाला
Give Free Food with One Click
http://www.bhookh.com/
ई कईसे काम करेला ( साईट पे हि दिहल बा )
1- रोज एक हाली क्लिक करी
2- प्रचार देबे वाला ( साईट पे भा साईट से जुडल कम्पनी ) खाना के पईस दी लोग
3- यु एन वर्ल्ड फुड प्रोग्राम के सहायता से ई खाना जरुरतमन्द किहा जाई ।
बस त का करे के बा रोज एक हाली क्लिक करत रही बस हो गईल ।
(सौजन्य: नवीन भोजपूरिया)
Views: 23
Comment
© 2012 Created by Admin.


text:
आजकल दुनिया के जयादातर कम्प्यूटर्स में ऑपरेटिंग सिस्टम के रूप में विण्डोज़ के प्रयोग हो रहल बावे, लेकिन बहुत यूज़र फ्रेन्डली होखे के साथ ही इ एगो नाजुक सॉफ्टवेयर हवे, और अच्छा परिस्थिति न होखे पर बहुत जल्द क्रैश हो जाला/ यदि रौवा लोग भी आपन कम्प्यूटर में विण्डोज़ के बार-बार क्रैश होखे से परेशान बनी लोग तो नीचे दिहल गइल टिप्स के एक बार आजमा के जरुर देखि लोग.................
1. यदि कौनो प्रोग्राम या फॉन्ट आदि ठीक से काम नइखे करत ता रीबूट करी,जयादातर एरर अस्थायी होला और कई प्रकार के प्रोग्राम्स के एक साथ रन होखे से आ जाला/ रीबूट कैला पर प्रोग्राम्स के दोबारा लोड होखे से इ ठीक हो जाला/
2. यदि राउर समस्या कोनो विशेष सॉफ्टवेयर के इंस्टॉल कैला के बाद शुरू भइल बा त ओकरा के अनइंस्टॉल करके देखी/
3. विण्डोज़ के सब सिस्टम फाइल्स मौजूद बा की न - जाने खातिर सिस्टम फाइल चेकर के प्रयोग करे के चाही/ इ ओह सब फाइल्स के पुनः अपने स्थान पर पहुँचा देला जौन मौजूद नइखे या करप्ट हो गइल बावे/
4.अगर रौवा अपना माउस बदल ले बानी, नया साउण्ड कार्ड या कौनो और हार्डवेयर इंस्टॉल कैले बानी ता ओकरा के हत्ता के देखी/विक्रेता से मालूम करी कि क्या नया हार्डवेयर आपके पुराने हार्डवेयर के साथ कंपेटिबल है?
5. खराब मैमोरी भी विण्डोज़ के क्रैश होखे के प्रमुख कारण होला / यदि रौवा-पेज फॉल्ट, इल्लीगल ऑपरेशन या फेटल एक्सेप्शन आदि संदेश मिलत होखे त आपन रैम चैक कराएँ/ नई मैमोरी मॉड्यूल लगावे के बाद एसन संदेश मिलला के अर्थ होसकेला कि राउर रैम मॉड्यूल खराब हो या कंपेटिबल न होखो/
6. कम्प्यूटर के चलते-चलते रुक गैला या ठीक तरह से काम ना कैला पर स्कैन डिस्क, फिर डिस्क क्लीन-अप व फिर डीफ्रैग अवश्य करी लोग/
7. अपन हार्ड डिस्क के काफी हिस्सा खाली रखें के चाही याद रखी, विण्डोज़ के चलाते समय स्वैप फाइल्स या टैम्परेरी फाइल्स बनावे खातिर काफी स्थान के आवश्यकता होला यदि राउर हार्ड डिस्क में जगह कम बा त कई प्रकार के फॉल्ट पैदा हो सकेला, सिस्टम हैंग हो सकेला या फिर विण्डोज़ क्रैश हो जाई/
8. अपन हार्ड डिस्क के नियमित रूप से वायरस खातिर स्कैन करें/ फाइल्स के संक्रमित होखे पर एगो वायरस रहित फ्लॉपी या विण्डोज़ की सीडी से बूट करें और पुनः विण्डोज़ इंस्टॉल करी/
10. डिवाइस फेल होने संबंधी एरर आइला पर 'स्टार्टिंग विण्डोज़...' आइला पर एफ8 दबाकर विण्डोज़ के सेफ मोड में स्टार्ट करी स्टार्ट। सेटिंग्स। कंट्रोल पैनल। सिस्टम में डिवाइस मैनेजर के सिलेक्ट कर के ओहमे देखी कि कौनो डुप्लीकेट डिवाइस ता नयिखे यदि होखो त डिवाइस के हटाकर रीबूट करीई/


text:
विकिपीडिया:हरस्ताक्षर
विकिपीडिया वार्ता पन्नवन पर आपन संदेश के नीचे हस्ताक्षर करल करीँ। अईसन सिर्फ वार्ता पन्नवन पर ही करीँ, लेखवन के पन्नवन पर ना करीँ। अईसन करला से संवाद में आसानी होखेला आ हर संदेश के लेखक के पहिचाने में मदद मिलेला। मिलके सम्पादन करे खातिर संवाद बहुत ज़रूरी बा काहे कि ई से पढ़े वालन के लेख के आरूप आ प्रगति समझे में आसानी होखेला।
[सम्पादन] हस्ताक्षर कईसे करे के बा
- आपन संदेश के बाद चारगो टिल्ड के चिह्न (~) डाल दिँ, ई तरह: ~~~~
- सम्पादन पन्नवन पर औज़ार-पट्टी पर हस्ताक्षर चित्र () पर क्लिक कईलो पर चार टिल्ड संदेश में जुड़ जाई।
बदलाव संजोवे पर राउर हस्ताक्षर पन्ना पर लौकी, आ साथे समयो भी। ऊपर के दुनों तरीकवन से एक-जईसन हस्ताक्षर जुटि।
तीन टिल्ड (~~~) डलला पर खाली राउर हस्ताक्षर (बिना समय) आ पाँच टिल्ड (~~~~~) डलला पर खाली समय (बिना हस्ताक्षर) जुटि।
ध्यान रखीँ कि यदि रउवा लॉग-इन नईखी कईले, तबो राउर हस्ताक्षर लौकी, लेकिन राउर नाम के जगह अब राउर आई-पी पता लौकी।
[सम्पादन] हस्ताक्षर कैसे बदले के बा
रउवा आपन हस्ताक्षर के बदल सकत बानी। अईसन करे खातिर "हमार पसंद" पर जाईँ आ "राउर उपनाम (दस्तखत/सही खातिर)" के सम्पादित करीं। रउवा ई खाना में विकिमार्कप आ कोड के इस्तेमाल कर सकत बानी, रंग बदले खातिर, भोजपुरी में नाम लिखे खातिर आ चाहे अन्य भीतरी लिंक डाले खातिर। (हस्ताक्षर में बाहर के लिंक डालल मना बा।)
[सम्पादन] अहस्ताक्षरित संदेशवन के का करे के बा
यदि कौनो वार्ता पन्ना पर रउवा हस्ताक्षर-बिना के संदेश लौकता, त कृपया {{अहस्ताक्षरित}} साँचा के प्रयोग करीँ आ ऊ सदस्य के हस्ताक्षर जोड़ दिँ ताकि आगे चर्चा में आसानी होखे। ई साँचा के प्रयोग अईसे करीँ:
नया सदस्यलोग के ध्यान दिलाते रहीँ कि वार्ता पन्नवन पर हस्ताक्षर करे के चाहीँ। ई खातिर ई साँचा के प्रयोग करीँ: {{हस्ताक्षर}} ।


text:
विश्वज्ञानकोष
विश्वज्ञानकोष, विश्वकोष या ज्ञानकोष अईसन किताब के कहल जाला जेमें विश्वभर के तरह तरह के जाने लायक बात के समावेश होखेला। विश्वकोश के अर्थे ह विश्व के समस्त ज्ञान के भंडार। अत: विश्वकोश उ कृति ह जेमें ज्ञान के सब डाढ के समावेश होखेला। ई में वर्णानुक्रमिक रूप में व्यवस्थित अन्यान्य विषयवन पर संक्षिप्त बाँकी तथ्यपूर्ण निबंधवन के संकलन रहेला। ई संसार के समस्त सिद्धांतवन के पाठ्यसामग्री ह। विश्वकोश अंग्रेजी शब्द "इनसाइक्लोपीडिया" के समानार्थी बा, जौन ग्रीक शब्द इनसाइक्लियॉस (एन = ए सर्किल तथा पीडिया = एजुकेशन) से निर्मित भईल बा। ई के अर्थ शिक्षा के परिधि अर्थात् निर्देश के सामान्य पाठ्यविषय ह।
ई किस्म के बात अनंत बा, ई खातिर कौनो भी विश्वज्ञानकोष के कबो पूरा कह के ना मानल जा सकता। विश्वज्ञानकोष में सब विषयवन के लेख हो सकेला बाँकी एक विषय वाला विश्वकोश भी होखेला। विश्वकोष में उपविषय (टाँपिक), उ भाषा के वर्णक्रम के अनुसार व्यवस्थित करल गईल होखेला।


text:
एह शो में भोजपुरी के स्टार अदाकारा रिंकु घोष, अक्षरा सिंह, गुंजन पंत, स्मृति सिन्हा, उर्वशी चैधरी, संगीता तिवारी, क्रिशा खण्डेलवाल, लवी रोहतगी, मिस जम्मू अनारा गुप्ता अउर आईटम गर्ल सीमा सिंह अपने डांस पार्टनर के साथ जोड़ी बना कर प्रतियोगिता करिहन। एह शो में अपना डांस पाटनर्स के खोज खातिर अभिनेत्री लोग 29 जुलाई से बिहार, यु. पी. अउर झारखण्ड के प्रमुख शहरन में जा रहल बाटे।
एह शो के होस्ट रवि किशन के अनुसार "नाच नचईया धूम मचईया" आम डांस रियलिटी शो से हटके बा, जेकरा में बिहार-उत्तर प्रदेश के आम प्रतिभाशाली लइकन के आपन प्रतिभा दिखाये के एगो नया मंच मिली।


text:
बिहार
बिहार भारत के उत्तर के एक प्रान्त बा। बिहार जमीन के हिसाब से(३८२०२ वर्ग मीटर) भारत मे १२ वें राज्य बा अउर जनसंख्या के हिसाब से ३ वें राज्य बा। बिहार के ८५ प्रतिशत आबादी गाव में रहत बा। ५८ प्रतिशत बिहारी २५ साल के आयु से कम बा जोकी भारत में सबसे जादा समानता में बा। बिहार में भोजपुरी, बज्जिका, मगही, मैथिली अउर अंगिका भाषा बोलल जात बा।
[सम्पादन] भूगोल
बिहार पश्चिम बंगाल अउर उत्तर प्रदेश के बीच में पडत बा जेकर वजह से एकरा जलवायु,अर्थशास्त्र अउर संस्कृति में अच्छा स्थान मिलल बा। बिहार के उत्तर दिशा में नेपाल देश और दक्षिण में झारखनद् रहल बा। बिहार के समतल क्षेत्र दो हिस्सा में बट्ट्ल बा, जेकरा बीच से गन्गा नदी,पश्चिम से पूरब दिशा में बहत बा। बिहार मे जगल ६७६४.१४ वर्ग मीटर मे फैलल बा,जोकी पूरा भौगौलिक हिस्सा के ७.१ प्रतिशत बा।
[सम्पादन] भाषा
बिहार राज्य के अधिकृत सरकारी काम-काज के भाषा हिन्दी हवे औरी दूसरका सरकारी भाषा उर्दू ह, जेकर प्रयोग मुख्य रूप से पढ़े-पढ़ावे, कानूनी काम-काज इत्यादि में ही होला। बिहारी लोगन के आपस के काम-धाम आ बात-चीत के माध्यम मुख्य रूप से भोजपुरी- मुख्य रूप से गोपालगंज, सीवान, छपरा, मोतिहारी, बेतिया, भोजपुर, रोहतास, बक्सर,आरा, भभुआ जिला में, मैथिली-सीतामढ़ी, दरभंगा, मधुबनी, सहरसा, समस्तीपुर, बेगुसराय, मधेपुरा, सुपौल, शिवहर, खगड़िया, मुंगेर, बाँका इत्यादि), अंगिका, मगही, वज्जिका इत्यादि हवे।
[सम्पादन] इतिहास
बिहार के महातम ना केवल अभिए बल्कि बहुत पहिले से बा। प्राचीन भारत में लगभग ४७५ ई. तक यानि गुप्त वंश तक जेतना भी राजा भईलन उनकर बिहारे एगो राज्य रहल औरी जवन अपना ओर सभेके लुभवलस। एकर प्रमाण उ लोग के राजधानी से लगावल जा सकेला। पुरनका बिहार जेकरा में अंग (पूरबी बिहार), बिदेह (उत्तर बिहार), मगध (दखिन बिहार) अउर वैशाली/लिच्छवी (उत्तर बिहार) शामिल रहे, उ पुरनका भारत में शक्ति, ज्ञान अउर संस्कृति के केंद्र रहल। मगध से भारत के पहिलका सबसे महान साम्राज्य उभरल, जेकरा के सभे मौर्य साम्राज्य के नाम से जानत बा, उ संसार के वोह साम्राज्यन में रहे, जवन कि धरम का पालन करत रहे। मगध साम्राज्य पूरा दखिनी एशिया को एक राज के अन्दर कईले रहे। एह काम में मौर्य साम्राज्य के अलावे गुप्त राजवंश के भी खूबे योगदान रहे। बिहार जेकर राजधानी पटना ह, ओकरा के पाटलिपुत्र, कुसुमपुर नाम से भी जानल जाला, जवन कि भारतीय सभ्यता के बहुत खास केंद्र रहे के प्रसिद्धि हासिल कईले बा। एही क्रम में शिक्षा के महत्त्वपूर्ण केंद्र नालंदा विश्वविद्यालय के स्थान भी ना केवल भारत में ही अपितु पूरा विश्व में प्रसिद्ध बा।
[सम्पादन] बिहार के जिला
बिहार में 38 गो जिला आ 9गो प्रमंडल बा:
- अररिया जिला
- अरवल जिला
- औरंगाबाद जिला
- कैमुर जिला
- कटिहार जिला
- किशनगंज जिला
- खगडिया जिला
- गया जिला
- गोपालगंज जिला
- जमुई जिला
- जहानाबाद जिला
- दरभंगा जिला
- नवादा जिला
- नालंदा जिला
- पटना जिला
- पश्चिम चंपारण जिला
- पूर्णिया जिला
- पूर्वी चंपारण जिला
- बक्सर जिला
- बाँका जिला
- बेगूसराय जिला
- भागलपुर जिला
- भोजपुर जिला
- मधेपुरा जिला
- मधुबनी जिला
- मुंगेर जिला
- मुजफ्फरपुर जिला
- रोहतास जिला
- लखीसराय जिला
- वैशाली जिला
- सहरसा जिला
- समस्तीपुर जिला
- सारण जिला
- सीतामढी जिला
- सिवान जिला
- सुपौल जिला
- शिवहर जिला
- शेखपुरा जिला


text:
Come, let's do something for Bhojpuri...
सब केहू के जय भोजपुरी,
भाई लोग कुछ दिन हम जय भोजपुरी से दूर रहनी हमरा लगे इन्टरनेट के साधन ना रहल जून वजह से हम जय भोजपुरी से ना जुड़ पावत रहनी हवे ओह खातिर हम छमा चाहत बानी|
डेस्कटॉप पर scanner के शर्ट-कट बनावे के तरीका------
सब से पहिले रौवा आपना कंप्यूटर के डेस्कटॉप पर कही भी राईट क्लिक करीं |
राईट क्लिक कईला के बाद जून बॉक्स खुली ओह में new और फिर shortcut के क्लिक करीं |
shortcut के क्लिक कईला के बाद जून विंडो खुली ओह में निचे लिखल कोड कॉपी पेस्ट या फिर टाइप करदीं और फिर Next दबा दी |
C:\Program Files\Windows Photo Viewer\ImagingDevices.exe
Next के क्लिक कईला के बाद एगो और विंडो खुली जुना में रौवा आपना शर्ट-कट के नाम लिखे के बावे,एह मे रौवा आपना मर्ज़ी से कुछ भी या फिर कौनो नाम लिख सकत बानी |
शर्ट-कट के नाम करण यानि नाम लिखला के बाद विंडो में निचे लिखल Finesh के क्लिक कर दी |
अब रौवा डेस्कटॉप पर कैमरा या फिर एस्केनर के एगो शर्ट-कट लउके लागी |
इ विंडो 7 खातिर बावे विंडो XP में काम करी की ना हम नईखी चेक कईले |
Views: 93
रिंकु भाई सलाम आ जय भोजपुरी
छमा करे लायक ई धान्हा नईखे तबो कई दिहल जात बा ;-)
का जी का हाल चाल बा ?
ई शार्टकट त बहुत बरिआर चीझु बा आ हम उमेद करत बानी अईसन कुल्हि के जवन सिरिज चलत रहल ह उ अब फेरु से राही धई ली :-)
बहुत बरिआर बात बतवनी एगो नया जानकारी बतवनी !
धन्यवाद आ जय भोजपुरी
जय भोजपुरी आ प्रणाम जी .....
बहुत बढ़िया जानकारी .......हर बार लेखा .........
अभी कर के देखब ...
आ एगो बहुत दिन के बाद "नवीन जी "बहुत सुघर शब्द इयाद परवनी ह ...
धान्हा ......काम-धान्हा
शायद इ "काम-धंधा" से लिहल गईल बा ....
दुनो झाना के बहुते धन्यवाद ....
सब केहू के जय भोजपुरी,
नविन भाई राउर आशीर्वाद बा,ब्रिज भाई ,शाही भाई और राजीव भाई रौवा लोग के बहुत बहुत धन्यवाद |
rinku bhai salam a jai bhojpuri |
bahut deen ke bad aini lekin khub badhiya tayari kapk e |
bahut bahut dhanyavad |
jai bhojpuri
sanjay pande y
Comment
© 2012 Created by Admin.


text:
Come, let's do something for Bhojpuri...
जय भोजपुरी !
आज कल निम्मन भा बाउर होखल कौनो खास मायने ना रखेला, जरूरी बा त खाली ई सोचल कि, केहू का कही ?
बात धरम-करम, चाल-ढाल, कपडा़-लत्ता, पास-पड़ोस, रीति-रिवाज़, चाहे दुनिया-समाज के हो, हर जगहिये आदमी खुदे ई सवाल खड़ा क लेला
कि, केहू का कही ? , रोजमर्रा के जिनगी में, कौनेंगा ई सवाल, हम्मन के पाछे पड़ल रहेला देखीं सभे ।
1 - कौनो दूसर कपड़ा पहिर ल नाही त - - केहू का कही ?
2 - बरवा ठीक से झार ल , नाही त - - - केहू का कही ?
3 - गटइया सून बा, एगो चेनवे डारि ल नाही त - - केहू का कही ?
4 - बाँहि मत धरिह - - केहू का कही ?
5 - अकेल जिन भेजिह - - केहू का कही ?
6 - लइका के ओइजुक पिटब त - - केहू का कही ?
6 - एतना देर नहइब त - - केहू का कही ?
7 - सभे साइंस पढ़ले बा, तू आर्ट पढ़ब त - - केहू का कही ?
8 - ए खानदान में, कब्बो अइसन ना भइल बा, तू करब त - - केहू का कही ?
9 - ऊ लोग रेक्सा से आई, तू सायकिल से जइब त - - केहू का कही ?
10 - अपना से बड़ उमर के लइकी से बियाह करब त - - केहू का कही ?
एही तरह से, ई सवाल , अब त बहुत लोग के तकियाकलाम बन गइल बा । आज के ई चर्चा शुरू करावे के
हमार एकमात्र उद्देश्य समाज में फइलल ए प्रकार के संकीर्णता दूर करावल बा, जौना में राउर सबके सहयोग निवेदित बा । जहँवा मन में ई सवाल आवे, तुरन्त ई सोचे के चाही कि, का उचित बा, अगर कुछ गलत बा त, दुसरा केहू के कहला के फिकिर से पहिले खुदे बाउर लागे के चाही । ए सवाल से सम्बन्धित रउआ सबके अनुभव, विचार, आ सुझाव के प्रतीक्षा में . . .. . . .
राउर आपन
अनूप श्रीवास्तव
Views: 11
Comment
© 2012 Created by Admin.


text:
सब भाई लोग के अस-सलाम अ लैकुम,
भाई हमनी के आपन घर दुवार ता खूब सजावे निसन लेकिन रौवा लोग एक चीज़ के भुला तनी लोग ,इ भाई साहेब हमेशा हमनी के साथै रहेलन इनकर बिना ता आज के समये में हमनी के कौनो मोले नइखे,अगर इ भाई साहेब १ घंटा खातिर भी हमनी से दूर हो जलन ता हमनी के बेचयिनी ध लेला ,ता हमरा कहे के इ बा की तनी इनकरो ओर रौवा लोग धेयान दी/
रौवा लोग इनकारा के पहचाननी की ना ?
भाई इ हमनि के मोबाइल महाराज जी
हउवन
है एगो वेबसाइट बावे इहा मोबाइल खातिर बहुत अच्छा अच्छा वालपेपर ,थेम्स,गेम ,विडियो और एक से एकल सोफ्त्वेअर उपलब्ध बावे उहो फ्री
में / बस रौवा लोग के एह वेबसाइट पर जा के एगो अकाउंट बनावे के पड़ी ओकरा बाद अपन मोबाइल के हिसाब से सब कुछ डाउनलोड करी लोग एकदम फ्री में
लेकिन भाई सब केहू से हमार निवेदन बाकि --एह साईट से पॉर्न प्लेयर और एह तरह के कौनो अप्लिकेशन डाउनलोड मत करेम लोग ,कहे की एह तरह के सॉफ्टवेर असल में हैकिंग प्रोग्राम होला जोना के मोबाइल में डाउनलोड किला के बाद राउर मोबाइल हैक हो जाई ,और बिना रौवा लोग के जानकारी के सारा मोबाइल के पैसा कट जाई
yaha click kare
थेम्स
वालपेपर
भाई एक बार फिर हम आप लोग को याद दिला देते है की कोई भी प्लेएर आप लोग डाउनलोड मत कीजियेगा


text:
'मछरी'- रामेश्वर सिंह कश्यप
कौटिल्य, सादा जीवन अउर ऊंच विचार के हिमायती रहले बाकिर कौटिल्य नगरी में कुछ लोग एह विचार में परिवर्तन करत 'पराया माल अपना' यानी चोरी के सिंद्धात के अपना लेले बाड़े.
देश के शेयर बाजारन में सोमवार के शुरुआती कारोबार में तेजी के रुख रहल.
ददुआ, ठोकिया अउर रागिया के खातमा के बाद एक बेर फेर बीहड़ में डकैतन के नया पौध उग रहल बिया. का 2014 लोकसभा चुनाव में फेर फरमान जारी करिहें डकैत?
तत्कालीन राष्ट्रपति राजेंद्र बाबू के मन राजनीति से भर गइल रहे. अब ऊ समाजसेवा करऽल चाहत रहन. एही विषय पऽ राय-मशविरा खातिर ऊ जयप्रकाश नारायण के अपना पास बोलवले अउर उनका सोझा आपन मन के बात रखले.
पूंजीवाद, बाजारवाद अउर पूर्ण प्रतियोगिता के अवधारणे एगो अइसन सिद्धांत हऽ जेकरा अपना के कवनो देस एक साथे सामाजिक, आर्थिक अउर शैक्षणिक समस्या सहित हर समस्या से ना खाली निजात पा सकेला बलुक तरक्की अउर विकास के मार्गो पऽ आगे बढ़ सकेला.
"द संडे इंडियन स्वस्थ पत्रिका के उदहारण बा. एकरा में प्रकाशित समाचार आ लेख गंभीर होला. विषय के चयन अच्छा होला" "
"रउआ एगो सिरफिरल व्यक्ति के बात कऽ रहल बानी, जवन खबर में बने रहे खातिर एह तरे के बयान देत बा. अइसन बंदरघुड़की से बिहार में केहू डरे वाला नइखे."


text:
गनती 28 (Awadhi Bible: Easy-to-Read Version)
गनती 28
Awadhi Bible: Easy-to-Read Version (ERV-AWA)
रोज क भेंट
28 तब यहोवा मूसा स बात किहेस। उ कहेस, 2 “इस्राएल क मनइयन क इ हुकुम द्या। ओनसे कहा कि उ पचे मोर बलिदानन अउर अन्नबलि क भोजन जेकर सुगन्ध मोका प्रसन्न करत हीं क भेंट बारी गइ भेंट दुआरा चढ़ावइँ। इ निहिचित करा कि ओका उचित समइ मँ भेंट करइ चाही। 3 इ होमबलि क ओनका यहोवा बरे चढ़ावइ चाही। ओनका दोख क बिना एक बरिस का दुइ ठु मेमना रोज भेंट क रूप मँ चढ़ावइ चाही। 4 मेमनन मँ स एक क भिन्सारे चढ़ावा अउ दूसर मेमना क सर्यास्त क टेमॅ। 5 ऍकरे अलावा एपा क दसवाँ हींसा अन्नबलि हीन क चौथाई जइतून क तेल क संग मिला भवा आटा क द्या।” 6 (इ रोज क होम बलि अहइ जउन सीनै पहाड़ प प्रथम दाईं सरू किहे गवा रहेन। इ बारी गइ भेंट रही जउन यहोवा बरे सुहावना सुगन्ध अहइ।) 7 “मनइयन क बारी गइ भेंट क संग पयेबलि करइ चाही। ओनका हर एक भेड़ क संग हीन क एक चौथाई दाखरस देइ चाही। उ पयेबलि क पवित्तर ठउरे मँ वेदी प डावा। इ यहोवा क भेंट अहइ। 8 दूसरे भेड़ा क भेंट गोधूरि क टेमॅ चढ़ावा। ऍका भिन्सारे क भेंट क तरह चढ़ावा। अन्नबलि अउ दाखरस क एक ही तरीका स भेंट करिहीं। इ बारी गइ भेंट रही जउन यहोवा बरे सुहावना सुगन्ध अहइ।
सबित भेंट
9 “सबित क दिन एक बरिस क बेदोखे क दुइ मेमना जइतून क तेल क संग मिला एपा क दुइ दसवाँ हींसा बढ़िया आटा क अन्नबलि अउ पयेबलि अउ दाखरस भी चढ़ावा। 10 इ हरेक सबित क दिन क खास भेंट अहइ। इ भेंट रोजाना राजे क भेंट अउ दाखरस क भेंट क अलावा अहइ।”
नवा चन्द्रिमा क भेंट
11 “हर एक महीना क पहिले दिन तू यहोवा क होमबलि चढ़उब्या। इ भेंट बेदोखे क दुइ बर्धा, एक भेड़ा अउ एक बरिस क सात मेमना होइ। 12 हर एक बर्धा क संग जइतून क तेल क संग जेहमा एपा क तीन दसवाँ हींसा बढ़िया आटा क भेंट भी चढ़ावा। हर एक भेड़ा क संग जइतून क तेल क संग मिला एपा क दुइ दसवाँ हींसा बढ़िया आटा क भेंट भी चढ़ावा। 13 हर एक भेड़ क बच्चा क संग जइतून क तेल क संग मिला भवा एपा क दसवाँ हींसा बढ़िया आटा क भेंट भी चढ़ावा। इ होमबलि अहइ जे आगी मँ तइयार भवा अहइ इ यहोवा बरे सुहावना सुगन्ध अहइ। 14 पयेबलि मँ आधा हीन दाखरस हर एक बर्धा क संग, तिहाई हीन दाखरस हर एक भेड़ा क संग अउ चौथाई हीन दाखरस हर एक मेमना क संग होइ चाही। इ होमबलि अहइ जउन बरिस क हर एक महीना चढ़ावइ जाइ चाही। 15 हमेसा रोजाना क होमबलि अउ पयेबलि क अलावा तोहका यहोवा क एक बोकरा देइ चाही। उ बोकरा पापबलि होइ।
फसह त्यौहार
16 “पहले महीना नीसान क चउदहवाँ दिन यहोवा क सम्मान मँ फसह पर्व होइ। 17 उ महीना क पन्द्रहवाँ दिन बे खमीरे क रोटी क दावत सुरु होत ह। इ पवित्तर जलसा सात दिनाँ तलक रहत ह। तू सिरिफ उहइ रोटी खाइ जउन बे खमीरे क होइ। 18 इ पवित्तर जलसा क पहिले दिन तोहका खास बइठक बोलावइ चाही। उ दिन तोहका कउनो काम नाहीं करइ चाही। 19 तू यहोवा क होमबलि देब्या। इ होमबलि दोख क बिना दुइ बर्धा, एक ठु भेड़ा अउ एक बरिस क सैंत ठु मेमना होइ। 20-21 हर एक बर्धा क साथ जइतून क तेल क साथ साना भवा एपा क तीन दसवाँ हींसा बढ़िया आटा, भेड़ा क संग जइतून क तेल क संग साना भवा एपा क दुइ दसवाँ हींसा बढ़िया आटा अउर हर एक मेमना क संग एपा क दसवाँ हींसा जइतून क तेल क संग साना भवा बढ़िया आटा क अन्नबलि भी होइ। 22 तोहका एक बैंकरा भी देइ चाही। उ बैंकरा तोहरे बरे पापबलि होइ। इ तोहरे पाप क ढाँपि देइ। 23 तू पचन क ओन भेंटन क अलवा देइ चाही जउन तू हर एक भिन्सारे होमबलि क रूप मँ देत रहत ह।
24 “उहइ तरह तोहका सैंत दिनाँ तलक बलि भेंट देइ चाही। इ आगी क दुआरा होमबलि क रूप मँ अन्न भेंटन होइ। इ यहोवा बरे सुहावना सुगन्ध अहइ। तू नेमॅ स होमबलि अउ ऍकर दाखरस भेंट चढ़उब्या। ऍकरे अलावा तू भोजन चढ़उब्या। होमबलि क अलावा इ भेंट क तोहका देइ चाही जउन तू रोज देत ह।
25 “तब फसह क सतऍ दिन तू एक पवित्तर सभा बुलाउब्या, अउर उ दिन तू कउनो काम नाहीं करब्या।
हफ्ता क त्यौहार (पिन्तेकुस्त)
26 “पहिले फल क उत्सव क अवसर पइ तोहका यहोवा क एक नवा अनाज क भेंट जरूर देइ चाहीं। उ टेमॅ प तोहका एक खास बइठक बोलावइ चाही। तू उ दिन कउनो काम नाहीं करब्या। 27 तू पचे होमबलि चढ़उब्या। उ बलि यहोवा बरे सुहावानी सुगन्ध होइ। तू सबइ बे दोखे क दुइ साँड़, एक-एक बरिस क भेड़ा अउ सैंत मेमना क भेंट चढ़उब्या। 28 तू हर एक साँड़ क संग जइतून क तेल क संग साना भवा एपा क तीन दसवाँ हींसा बढ़िया आटा, हर एक भेड़ा क संग एपा क दुइ दसवाँ हींसा 29 अउ हर एक मेमना क संग एपा क दसवाँ हींसा आटा क भेंट चढ़उब्या। 30 तोहका आपन पापे क ढाँपइ बरे एक ठु बैंकरा क बलि चढ़ावइ चाही। 31 तोहका इ भेंट रोजाना क दग्ध-भेंट अउ ऍकर अन्नबलि क अलावा चढ़ावइ चाही। ठान ल्या कि गोरुअन मँ कउनो दोख नाहीं हो। अउर इ निहचय करि ल्या कि पयेबलि ठीक बाटइ।
Awadhi Bible: Easy-to-Read Version Copyright © 2005 World Bible Translation Center


text:
विकिपीडिया
विकिपीडिया इंटरनेट आधारित एक मुक्त ज्ञानकोष परियोजना ह। ई विकि के रुप मेँ बा, यानी एगो अईसन जाल पृष्ठ जे सभन के संपादन करे के छूट देवेला। विकिपीडिया शब्द विकि अउर इनसाइक्लोपीडिया (ज्ञानकोष) शब्दन के मिला के बनल बा। विकिपीडिया एक बहुभाषीय प्रकल्प ह, अउर स्वयंसेवकन के सहकार से निर्मित बा, जेहु के भी इंटरनेट तक पहुँच बा ऊ विकिपीडिया पर लिख सकत बा अउर लेखन के संपादन कर सकत बा। विकिपीडिया के मुख्य सर्वर टैम्पा, फ्लोरीडा में बा, अतिरिक्त सर्वर एम्सटर्डम अउर सियोल में बा।
निपुण लोगन द्वारा बनावल गईल ज्ञानकोष न्यूपीडिया के पूरक के रूप में २९ जनवरी, २००१ मेँ ई का शुरुआत भईल। अब ई विकिमीडिया फाउन्डेशन द्वारा संचालित बा जे एक गैर-लाभकारी संस्था ह। 2006 के मध्य में ई मेँ 46 लाख से भी ज्यादा लेख रहल, खाली अंग्रेज़ी भाषा में ही 12 लाख से भी ज्यादा लेख रहल। ई 200 से भी ज्यादा भषवन में बा, जे मेँ से 15 भषवन में 50 हज़ार से भी ज्यादा लेख बा। जर्मन भाषा के विकिपीडिया के डीवीडी में भी वितरित करल गईल बा। विकिपीडिया के संस्थापक जिमी वेल्स के शब्दन में ई "विश्व के प्रत्येक व्यक्ति के खातिर, उनकर आपन भाषा में एक बहुभाषीय, मुक्त, सबसे अधिक मुमकिन गुणवत्ता वाला विश्वकोश बनावे आ वितरित करे के एगो प्रयत्न ह।"
हालांकि विकिपीडिया क विश्वस्तता आ सत्यता पर विवाद भी होखत बा। वेबसाईट पर आसानी तथा बर्बरता के साथ संपादन करे के क्षमता, असमान गुणवत्ता आ कईयन भषवन में तथ्य के परोक्ष लोकप्रियता के प्राथमिकता इत्यादि क ढ़ेरे आलोचना भईल बा। तबो ई के मुक्त वितरण, निरंतर आ काफी संख्या में बदलाव, विभिन्न क्षेत्रन आ भषवन के समावेश से इ के इंटरनेट पर विश्व के सबसे अधिक लोकप्रिय निर्देशिका संसाधन में से एगो बना दिहल बा।
विकिपीडिया के खातिर धन के व्यवस्था विकिमीडीया फाउन्डेशन के ज़रिये होखेला। वर्ष 2005 के चौथा तिमाही में इ के जरुरत 3,21,000 अमरीकन डॉलर रहल, जे में 60% हार्डवेयर के खातिर आवश्यक रहल।
विकिपीडिया के मई 2004 में दुगो प्रमुख सम्मान मिलल: पहिला प्रिक्स आर्स इलेक्ट्रोनिका द्वारा गोल्डन नीसा फार डिजीटल कम्युनीटीज़; दुसरा कमुनिटी क्षेत्र में जजवन द्वारा वेबी सम्मान। साथे ही विकिपीडिया के कईगो स्रोतन से प्रशंसा भी मिलल बा, जे में प्रमुख ब: बीबीसी न्युज़, वाशिंगटन पोस्ट, द इकोनॉमिस्ट, न्यूज़ वीक, टाइम मैगज़ीन आ रीइडर-डाइजेस्ट। टाइम मैगज़ीनवा विकिपीडिया के संस्थापक जिमी वेल्स के वर्ष 2006 के विश्व के 100 सबसे प्रभावशाली व्यक्तियन में से एगो बतावल। विकिपीडिया के अब 6 अरब से ज़्यादा लेख बा 250 भाषा में।
[सम्पादन] विभिन्न भषवन में संस्करण
जुलाई 2006 तक विकिपीडिया मेँ 151 भषवन में सक्रिय संस्करण रहल, कुल 229 भषवन में संस्करण बा जे भिन्न अवस्था में बा। भिन्न भषवन के संस्करण स्वतंत्र रूप से कार्य करेला। इ संस्करणन के अंशवन के एक-दूसरा से कौनो संबंध नईखे, न ही ई लेखवन के कौनो संबंध बा, आ ना ही कौनो लेखवन के एक भाषा से दोसरा भाषा में अनुवाद के जरुरत। विकिपीडिया में स्वचालित अनुवाद के स्पष्ट निषेध बा, हालांकि निपुण लोगवन द्वारा अनुवाद के स्वागतो होखेला । भिन्न भषवन के संस्करणन के समान नीति जैसे कि "निष्पक्ष दृष्टिकोण" के जरिए बांधल गईल बा। लेख आ चित्र के भिन्न संस्करणन के बीच इंटरविकि (interwiki) के जरिए जोड़ल जा सकत बा, लेखवन के अनुवाद के खातिर अनुरोध भी कईल जा सकत बा। हालांकि अनुवादित लेख काफी कम संख्या में बा। अलेक्क्षा (Alexa) के अनुसार अंग्रेजी विकिपीडिया कुल ट्रैफिक के केवल 60% ही प्राप्त करेला। जबकि अन्य 40% भिन्न भषवन में बा। मुख्य भषवन में अंग्रेजी, जर्मन, फ्रांसीसी, पोलिश, जापानी, डच, स्वीडिश, इतालवी, पुर्तगाली आ स्पैनिश शामिल बाड़न।
[सम्पादन] भोजपुरी विकिपीडिया
भोजपुरी वीकिपीडिया के शुरुआत 29 अप्रिल 2007 के भईल ओकरा बाद भोजपुरी मेँ लोग लेख लिखके डाले लगलन। भोजपुरी विकिपीडिया के चाल एकदमे धीरे बा काहे कि भोजपुरी मेँ लेख लिखे वालन लोग के कमी बा। आज भोजपुरी विकिपीडिया मेँ करीब २,७१० लेख बा। जे धीरे धीरे बढ़ रहल बा।


text:
सुधाकर जी के स्वर्गवास के खबर जंगल के आग के तरह सगरो तुरंत पसर गइल। जेही सुनल ओकर करेजा धक्क से कर के रह गइल। हलांकि उनकर तबियत खराब चलत बा, एह बात के जानकारी पहिलहीं से सभका रहे। लीवर के बेमारी आ उनकर लापरवाही, साथ में उचित इलाज खातिर पइसा के तंगी उनुका आकस्मिक मउवत के कारन बन गइल।
पिछला एक साल से ऊ काफी डिप्रेशन में चलत रहस। “रंग दे बसंती चोला” उनुकर आखिरी फिलिम रहे, एही फिलिम में उनुका आर्थिक रुप से लाखों के नुकसान भइल। एह फिल्म के फायनेंसर रहस श्याम बहादुर सिंह, जवन कि आऊर भी कई गो फिल्मन के फायनांस कइले बाडन। सुधाकर जी पर दबाव बढे लागल, बाकी सार्वजनिक रुप से कबो ऊ एह तकलीफ के जाहिर ना होखे दीहलन। बडा मजाकिया आ शायराना अंदाज के आदिमी रहस। अगर पइसा होखे त केहू के मदद करे में ऊ कबो पीछे ना हटलन। तंगी के दौरान भी फेरु ऊ नया गायकन आ कलाकारन (गुड्डू रंगीला आदि) के लेके जल्दिये एगो आऊर फिलिम के मुहुर्त करे वाला रहस बाकिर दुर्भाग्यवश मुहुर्त के तारीख से दस दिन पहिले उनका अस्पताल में भर्ती होखे के पडल आ मुहुर्त के ठीक दू दिन पहिले नश्वर शरीर छोड के उनुकर आत्मा हमेशा खातिर परमात्मा में मिल गइल।
बिहान भईले एगो अखबार में खबर छपल कि मनोज तिवारी उनुका पार्थिव शरीर के साथे मुंबई से सुल्तानपुर उनुका गांवे गइलन। बाद में पता चलल कि मनोज तिवारी अस्पताल में देखे खातिर जरुर गइल रहस बाकिर तब तक देहावसान ना भइल रहे। ओकरा बाद ऊ भोरे के फ्लाइट से बनारस अपना निजी काम से चल गईलन। न्यूज वालन के लागल कि मनोज तिवारी साथ ही गइल होइहें आ बिना तहकीकात कइले ई खबर छप गइल।
खैर, अबहीं कुछ लोग एह सदमा से उबर भी ना पावल रहे, तब ले कुछ लोग के तुरंत उनकर शोक सभा राखे के बेचैनी हो गइल। सुधाकर पाण्डेय एतना बड कद के आदिमी त जरुर रहस कि इंडस्ट्री उनका याद में एगो बडा शोक समारोह करीत। खैर, बिहाने भईला मसहूर निर्माता आलोक सिंह के मैसेज कुछ लोग के मोबाइल पर आवे लागल कि अगिला दिने चार बंगला के “सिद्धार्थ बैंक्वेट हॉल” में शोक सभा के आयोजन बा। ई हॉल भोजपुरी फिल्म निर्माता आ फाइनेंसर किशन खदरिया के हवे, जवन कि "भोजपुरी सिटी" नाम के पत्रिका भी निकालेलन।
अगिला दिन बारह बजे से इंडस्ट्री के तमाम हस्तियन के जुटान शुरु हो गइल। घंटा भर के भीतर करीब सौ लोग आ चुकल रहे। एह में कुणाल सिंह, श्याम बहादुर सिंह, सुनील बूबना, अभय सिन्हा, आलोक सिंह, असलम शेख, रानी चटर्जी, बिपिन बहार, पंकज केसरी, प्रवेशलाल यादव, अशोक कुमार दीप, बबलू सोनी, शशिकांत सिंह, उदय भगत (पत्रकार), पाखी हेगडे, कुणाल बैकुंठ सिंह, दुर्गा प्रसाद, विनोद गुप्ता, अशोक मेहता आ टी-सीरिज के अजय कपूर आदि मुख्य रुप से उपस्थित रहे लोग। बाद में अपना व्यस्त शूटिंग से समय निकाल के अभिनेता रवि किशन भी देर से ही सही, पर अईलन।
सभे बारी- बारी से स्व. सुधाकर पाण्डेय जी के पुष्प अर्पित कर के उनका आत्मा के शांति खातिर दुआ मंगलस। बडा शोकाकुल माहौल रहे। बडा मुश्किल से कोई माइक लेके दू शब्द बोल पावल। मनोज टाईगर कहलन कि अभिये निरहुआ के फोन आइल रहल ह, ऊ दू दिन से सुधाकर जी के पैतृक गांव में ही बाडन, आ अभी 3-4 दिन आऊर रहिहन उनका परिवार के साथे – एतना कह के टाईगर सिसके लगलन आ माइक रख दिहलन। एतना सुनते सुधाकर जी के एगो रिश्तेदार तुरंत गांवे फोन कर के पता कइलस त मालुम भइल कि टाइगर के कुल्ह बात झुठ ह। निरहुआ हैदराबाद से खबर सुनते सुल्तानपुर जरुर गइल रहस, बाकिर ओही दिने वापस लवट गइल रहस।
खैर, 2-3 घंटा के बाद हॉल लगभग खाली हो गइल। सिर्फ बांच गइले 5-7 गो आदिमी। विश्वस्त सूत्र से मिलल खबर पर अगर यकीन कइल जाव त एकरा बाद के घटनाक्रम जनला के बाद रउरा फिल्म इंडस्ट्री के लोगन से घृणा हो जाई। असल में हॉल के किराया 22,000/- रुपया रहे, जवन कि आलोक सिंह अभय सिन्हा, सुनील बूबना वगैरह से बतिया के चन्दा वसूल के देबे के प्लान कइले रहस। बाकिर ऐन मौका पर सुनील बूबना पलट गइलन, आ पइसा बिना दीहले पहिलहीं खिसक लिहले। आलोक सिंह अपना ओर से पाँच हजार दिहले, आ अभय सिन्हा का ओर से भी पाँच हजार के सहयोग मिलल, एह तरे बाकी रकम के इंतजाम खातिर आलोक सिंह बडा बुरा फंस गइल रहन। बाद में कुछ पइसा अशोक कुमार दीप आ मुकेश पाण्डेय से लियाइल। ओकरा बादो पाँच हजार घटत रहे त रवि किशन किहां से मंगावल गइल। एतना छीछालेदर के बाद तीन गो सवाल अईसन उठता कि अगर इंडस्ट्री के लोग में शरम होई, त बरिसन तक ई सवाल हथौडा नियन लागत रही।
1. मनोज तिवारी आ निरहुआ जवन कि सुधाकर पाण्डेय के देन हवे लोग, एह लोगन के अनुपस्थिति में एतना कवन जरुरी हो गइल रहे कि आलोक सिंह शोक-समारोह खातिर एके दिन में बेचैन हो गइलन?
2. आलोक सिंह, अभय सिन्हा, सुनील बूबना, विनोद गुप्ता आ एक से एक बड हस्ती उहाँ रहे जेकि हॉल के किराया सुधाकर जी के नाम पर अकेले भर दीहीत, बाकिर अइसन ना भइल? अगर आलोक सिंह के समर्थ ना रहे, त एह आयोजन खातिर एतना जल्दबाजी ना करे के चाहत रहे।
3. किशन खदरिया भोजपुरी इंडस्ट्री से लाखों रुपिया कमइले होईहन अपना पत्रिका में विज्ञापन के द्वारा। अपना के भोजपुरी के शुभचिंतक कहेवाला का भोजपुरी के एगो सम्मानित निर्माता के शोक- समारोह खातिर दू घंटा खातिर हॉल के किराया माफ ना कर सकत रहस? चाहे कम ना कर सकत रहस?
सारा घटनाक्रम के पीछे जवन भी सोच होखे, बाकिर एह तरह के गतिविधि से उनुकर आत्मा अशांते भइल होई, शांत ना। एह मामला में कुछ लोगन के अनावश्यक आ आपत्तिजनक बयान भी आइल, जवना से पाण्डेय परिवार दुखी बा। एक सितम्बर के सुधाकर जी के तेरही भी संपन्न हो गइल। सगा- संबंधियन के अलावे बनारस, गोरखपुर आ मुंबई से भी लोग पहुँचल। अभी तक मिलल सूचना के अनुसार मनोज तिवारी, प्रवेशलाल यादव, बनारस से मुर्तजा जाफरी, लखनऊ से भोजपुरी समाज के प्रभुनाथ राय आ कई गो आउर लोग उनका पैतृक निवास पर पहँचल रहे।
(स्व. सुधाकर पाण्डेय के पारिवारिक सूत्रन से बातचीत पर आधारित)


text:
अजमेर। आज बिहार में जन्मल एगो सपना राजस्थान के अजमेर में पूरा होखे जा रहल बा। जी हाँ, हमनी के आपन रेडियो राघव चलाये वाला राघव महतो के सपना आज पूरा होखे जा रहल बा, आ एकरा खातिर राघव के राज्यपाल के हाथ से पुरस्कृत भी कइल जाई।भोजपुरिया डॉट कॉम आज से तीन साल पहिले बिहार के वैशाली जिला के मंसूरपुर से संचालित होखे वाला एफएम रेडियो के बारे में खबर देले रहे, त पूरा देश आश्चर्य में डूब गइल रहे। देश के लगभग सभ अखबार आ टीवी चैनल एह रिपोर्ट के हाथो-हाथ लिहले सन। लेकिन जब मामला बीबीसी आ सीएनएन के माध्यम से अंतर्राष्ट्रीय स्तर पर आ गइल तब भारत सरकार जागल, आ बहुत कम उमिर में ही एह प्रतिभा के गैर-कानुनी बता के ओकर गला घोंट दिहल गइल। सूचना एवं प्रसारण मंत्रालय ना सिर्फ पुलिस का मदद से ओकर स्टेशन के बंद करा दिहलस, बल्कि ओकरा के थाना के चक्कर भी लगाये के पडल।
खैर, आज ओही मंसूरपुर (वैशाली) के 24 साल के होनहार युवा राघव महतो द्वारा राजस्थान में बनावल रेडियो स्टेशन के सूचना एवं प्रसारण मंत्रालय के लाइसेंस मिल गइल बा। आ अजमेर के तिलोनिया में मंगलवार के सबेरे एह रेडियो स्टेशन के शुभारंभ सूचना-प्रसारण मंत्रालय के अधिकारी ही करिहें। रउरा के ई जान के आश्चर्य होई कि राघव महतो कवनो तरह के स्कूली पढ़ाई नइखे कइले, आ सामान्य अक्षर ज्ञान से ज्यादा ओकरा कवनो तकनीकी जानकारी भी नइखे।
राघव के कहनाम बा कि ऊ परिवार के आर्थिक मदद खातिर सीजन में टेंट-शामियाना के दोकान में काम करत रहे। शादी-वियाह, भाषण-प्रवचन के कार्यक्रम में ऊ टेंट लगावत रहे, आ लाउडस्पीकर के तार तानत रहे। एक दिन ओकरा मन में ख्याल आइल कि एगो छोट माइक के से निकले वाला आवाज एतना दूर कइसे चल जाला। ओकरा बाद ऊ एगो रेडियो मिस्त्री के पास गइलस, आ पुछलस कि भाई ई बाजा (रेडियो) कइसे बाजेला, त मिस्त्री कहलस कि ई बहुत टेक्नीकल चीज हवे। ओकरा बाद रोज ऊ ओह रेडियो दुकान पर बइठल शुरु क देहलस।
धीरे- धीरे क के ऊ रेडियो के रिपेयरिंग सीख गइल, आ ओकरा बाद ऊ एक दिन दूगो बांस के जोड़ के अपना ट्रांसमीटर के एह पर लगवलस, फेर एह ट्रांसमीटर के टेप रिकार्डर आ माइक से जोड़के लोकल फ्रीक्वेंसी तैयार कइलस, आ एही तरह शुरु भइल दुनिया से सबसे सस्ता एफएम रेडियो स्टेशन। भोजपुरिया डॉट कॉम पर ई खबर छपला के बाद रातोंरात ऊ दुनिया भर में छ गइलस। ओकरा बाद नयी दिल्ली के एगो संगठन डिजिटल इम्पावरमेंट फाउंडेशन (डीईएफ) के ओसामा मंजर ओकरा गाँवे जाके ओकरा मदद करे के कोशिश कइले। राघव के दिल्ली भी बोलावल गइल, आ एह केस स्टडी के बाद डीईएफ के लागल कि सामुदायिक रेडियो (कम्युनिटी रेडियो) के क्षेत्र में राघव के माडल दुनिया के सबसे सस्ता माडल हो सकेला। डीईएफ आ ओसामा मंजर के प्रयास से राघव के एगो नया दिशा मिलल।
देश के सामने पहिला बेर राजस्थान के अजमेर के बेयरफुट कालेज में राघव के द्वारा बनावल कम्युनिटी रेडियो, सूचना-प्रसारण मंत्रालय के अनुमति से 10 नवंबर के सार्वजनिक प्रसारण के विधिवत शुरुआत करी। एह मौका पर भोजपुरिया डॉट कॉम का ओर से राघव महतो, ओसामा मंजर, डीईएफ आ बेयरफुट कॉलेज प्रबंधन के शुभकामना। हमनी के आशा ही ना बल्कि पूरा विश्वास बा कि राघव महतो के सपना सांच भइला के ई खाली एगो शुरुआत ह, अभी ओकरा खातिर पूरा आसमान बाकी बा।
एह से संबंधित खबर पढे खातिर एहिजा क्लिक करीं:
An American comes up to help Raghav Radio Radio
Raghav Radio may start again: Raghav
Raghav FM Radio may restart operations
Special Report on Raghav FM Radio by Osama Manzar
Bihar radio man gets help from NRIs
Hundreds want popular radio station revived
Raghav radio station looks for help
Rs. 50 FM Station at Muzaffarpur in trouble
Man sets up FM station for Rs 50 at Muzaffarpur


text:
बढ़त के साथ खुलल शेयर बाजार में गिरावट के रुख
एजेंसी | मुंबई, जुलाई 2, 2012 12:54
सप्ताह के पहिला कारोबारी दिन सोमवार के देश के शेयर बाजारन मे बढ़त के साथ खुले के बाद गिरावट के रुख देखल गइल. बम्बई स्टॉक एक्सचेंज (बीएसई) के 30 शेयरन वाला संवेदी सूचकांक सेंसेक्स तेजी के साथ 17,438.68 पऽ खुलल. सुबेरे करीब 10.47 बजे ई गिरावट के रुख के साथ 17,402.93 पऽ कारोबार करत रहे. शुक्रवार के सेंसेक्स 17,429.98 पऽ बंद भइल रहे. नेशनल स्टॉक एक्सचेंज (एनएसई) के 50 शेयरन वाला संवेदी सूचकांक निफ्टी सुबेरे बढ़त के साथ 5,283.85 पऽ खुलल जवना में करीब एही समय गिरावट के रुख के साथ 5,275.15 प कारोबार होत रहे.
Previous Story
Next Story


text:
जल, जंगल अउर जमीन के लड़ाई खातिर निकलल सत्याग्रहियन के कदम दिल्ली की ओर बढ़ते जा रहल बा. दूसरे दिन मुरैना के बानमौर से पदयात्रा शुरु क के नूरावाद तक के रास्ता तय कइल गइल. एकता परिषद के अगुवाई में बुधवार के ग्वालियर से शुरू भइल जनसत्याग्रह में 50 हजार से जादा लोग चल रहल बा.
देश के सांस्कृतिक राजधानी कहल जाये वाला बनारस में आजु केंद्रीय पर्यटन मंत्री सुबोधकांत सहाय तीन दिन तक चले वाला अंतर्राष्ट्रीय बौद्ध सम्मेलन के उद्घाटन कइलन. समारोह में 27गो देशन के 200 से जादा प्रतिनिधि हिस्सा ले रहल बाड़े.
देवघर जिला में सोमवार के एगो धार्मिक समागम में भगदड़ मचे से आठ मेहरारूअन समेत नौ लोगन के मौत हो गइल. पुलिस अधीक्षक सुबोध प्रसाद बतइले कि भगदड़ एगो धार्मिक समागम में मचल रहे. आधिकारिक सूत्र के मोताबिक देवघर में सत्संग आश्रम में प्रार्थना करे घरी मचल भगदड़ में कम-से-कम 15 लोग घायलो हो गइल बाड़े.
प्रधानमंत्री मनमोहन सिंह केंद्र सरकार के हाले में आर्थिक सुधारन पऽ कइल कइल गइल फैसला के बचाव करते कहलन कि देश-विदेश में निवेशकन के विश्वास के मजबूत करे खातिर कड़ा फैसला कइल जरूरी रहे.
बिहार के मुख्यमंत्री नीतीश कुमार आजु कहले कि केंद्र के जवन सरकार बिहार के विशेष राज्य के दर्जा दीही, ऊ ओकरा के समर्थन दीहन. एह क्रम में बाकिर ऊ कवनो पार्टी चाहे गठबंधन के नाम ना लिहलन.
दिल्ली उच्च न्यायालय कहलस कि दिल्ली तकनीकी विश्वविद्यालय (डीटीयू) के भेदभाव से बचे खातिर प्रवेश में विकलांग उम्मीदवारन के अनुसूचित जाति अउर जनजाति के उम्मीदवारन के समान आरक्षण देवे के होई.
राष्ट्रीय स्वयंसेवक संघ (आरएसएस) के पूर्व सरसंघ चालक के.एस. सुदर्शन के आजु भिनसहरे छत्तीसगढ़ के राजधानी रायपुर में दिल के दौरा पड़े से देहांत हो गइल. ऊ 81 बरिस के रहन.
डीजल के दाम में रिकार्ड पांच रुपया प्रति लीटर के बढ़ोतरी अउर रसोई गैस में साल में 6गो सिलिण्डर के बाद सब्सिडी ना दिहल जाए के सरकार के फरमान से बिहार में हर तबका के लोग नाराज बा.
भारत अउर पाकिस्तान के बीच शनिवार के होखे वाला विदेश मंत्री स्तर के वार्ता में आतंकवाद के मुद्दा प्रमुखता से उठावल जाई. विदेश मंत्री एस. एम. कृष्णा अपना पाकिस्तानी समकक्ष हिना रब्बानी खार से मुलाकात खातिर आजु इस्लामाबाद जा रहल बाड़े. भारत साफ कऽ दीहले बा कि आतंकवाद, खासकर मुंबई आतंकवादी हमला दूनो पक्ष के बीचे चर्चा में 'महत्वपूर्ण मुद्दा' बा.
कोयला ब्लॉक आवंटन घोटाला पऽ प्रधानमंत्री मनमोहन सिंह के इस्तीफा के मांग के ले के भारतीय जनता पार्टी (भाजपा) के विरोध सोमवार के भी जारी बा, लिहाजा संसद के दूनो सदन के कार्यवाही 12 बजे तक खातिर स्थगित कऽ दीहल गइल बा.
प्रधानमंत्री मनमोहन सिंह कोयला ब्लॉक आवंटन पऽ विपक्षी दल भारतीय जनता पार्टी (भाजपा) द्वारा उनके निशाना बनावे पऽ नाखुशी जाहिर करत शायराना अंदाज में कहलन कि हजार जवाब से बेहतर उनकर खामोशी बा.
ब्लॉकबस्टर फिल्म 'शोले' में 'इमाम साहब' उर्फ 'रहीम चाचा' के प्रसिद्ध किरदार निभावे वाला बॉलीवुड के वयोवृद्ध अभिनेता अवतार किशन हंगल यानी ए.के. हंगल अब ना रहले. 97 बरिस के हंगल रविवार सुबेरे आशा पारेख अस्पताल में अंतिम सांस लीहले.
उत्तर प्रदेश के मुख्यमंत्री अखिलेश यादव अगिला महीना के पांच सितंबर के एक बेर फेर जनता दरबार के माध्यम से लोगन से रूबरू हो के उनके समस्याएं सुनिहन.
जदयु के राष्ट्रीय प्रवक्ता अउर राज्य के पूर्व मंत्री शकील अहमद खान के शुक्रवार के नई दिल्ली में निधन हो गइल. उनके पार्थिव शरीर शनिवार सुबह पटना ले आइल गइल, जहवां मुख्यमंत्री नीतीश कुमार सहित कइगो मंत्री, विधायक अउर नेता उनके श्रद्घांजलि अर्पित कइले.
लोकसभा अध्यक्ष मीरा कुमार के कहनाम बा कि पूर्वोत्तर क्षेत्र के नागरिक के असुरक्षा के डर से अपने शहरन के ओर लौटे के मुद्दा पऽ शुक्रवार के लोकसभा में भइल गम्भीर अउर संवेदनशील चर्चा एह बात के प्रमाण बा कि एह मसला पऽ सदन एक बा.
खेलन के महाकुंभ ओलिंपिक में ऐतिहासिक प्रदर्शन करे वाला भारतीय पहलवान सुशील कुमार अउर योगेश्वर दत्त स्वदेश लौट आइल बाड़े. सोमवार देर रात दिल्ली एयरपोर्ट पऽ उतरल एह सितारन के शानदार स्वागत भइल.
श्रीकृष्ण जन्मोत्सव के ले के पटना सहित बिहार के अधिकतर मंदिरन के आकर्षक तरीका से सजाया गइल बा. जन्माष्टमी के चलते बाजारन में भी चहल-पहल देखल जा रहल बा. अंतर्राष्ट्रीय श्रीकृष्णभावनामृत संघ (इस्कॉन) शुक्रवार के रात श्रीकृष्ण मेमोरियल हॉल में भगवान श्रीकृष्ण जन्माष्टमी महोत्सव के आयोजन रखल गइल बा.
उत्तर प्रदेश के मुख्यमंत्री अखिलेश यादव आजु ग्रेटर नोएडा के आगरा से जोड़े वाला यमुना एक्सप्रेस के उद्घाटन कइले. आजु से लोग करीब 12 हजार करोड़ रुपये के लागत से बनल एह एक्सप्रेस वे पऽ वाहन दउड़ा सकिहन. एह एक्सप्रेस वे पऽ 15 अगस्त तक टोल ना लागी.
आज से शुरू हो रहल संसद के मानसून सत्र से पहिले प्रधानमंत्री मनमोहन सिंह उम्मेद जतइले कि सब राजनीतिक दल दूनो सदन के सुचारु रूप से चले दीहें अउर सदन के कार्यवाही में बाधा ना डलिहें.
संप्रग के उम्मीदवार हामिद अंसारी दूसरा बेर भारत के उपराष्ट्रपति पद खातिर चुन लीहल गइल बाड़े. चुनाव खातिर निर्वाचन अधिकारी लोकसभा के महासचिव टी के विश्वनाथन उनकर चुने जाए के घोषणा कइले
समाजवादी पार्टी प्रमुख मुलायम सिंह यादव रविवार के पार्टी नेतवन अउर कार्यकर्तन से कहले कि कार्यकर्तन के अइसन आचरण पेश करे के होई जवना से जनता के भरोसा सपा के प्रति अउर बढ़े.
लंदन ओलंपिक में निशानेबाजी के एगो रोमांचक मोकाबला में पांच गो बड़-बड़ निशानेबाजन के पछाड़ के पुरुष वर्ग में 25 मीटर के रेपिड फायर पिस्टल स्पर्धा में सेना के विजय कुमार रजत पदक के साथे भारत के दूसरा पदक दिला देले.
बिहार के मुख्यमंत्री नीतीश कुमार के कहनाम बा कि प्रदेश में निवेश के प्रोत्साहन देवे खातिर एगो निवेश अउर सलाहकार परिषद के गठन कइल जाई. पटना में उद्यमी पंचायत के संबोधित करत ऊ कहले कि राज्य में निवेश के भरपूर संभावना बा, निवेशकन के प्रोत्साहित करे खातिर बिहार में निवेश अउर सलाहकार परिषद के गठन कइल जाई.
सावन के आखिरी सोमवारी के मौके पऽ आजु उत्तर प्रदेश के शिव मंदिरन में भक्तन के हुजूम देखल गइल. शिवालयन में हर-हर महादेव अउर बोल-बम के नारे गुंजायमान रहे.
नेपाल में आजु एगो जीप के नदी में गिरे से चार बचवन सहित 15 गो भारतीय तीर्थयात्रियन के मौत हो गइल बा अउर दू गो लोग घायल हो गइल.
आजु लंदन में 30वें ओलंपिक खेलन के शुरुआत हो रहल बा. लंदन ओह ऐतिहासिक मुकाबलन के गवाह बने जा रहल बा जवन चार बरिस में खाली एके बार होखेला. एकरा में दुनिया के बेहतरीन खिलाड़ी मैदान पऽ उतर के रंग जमावे खातिर तैयार बाड़े.
लखनऊ के गोमती नगर में आंबेडकर सामाजिक परिवर्तन स्थल पऽ लागल पूर्व मुख्यमंत्री मायावती के मूर्ति के गुरुवार के दुपहरिया के बाद कुछ अनजान हमलावर खंडित कऽ देले, जेकरा बाद ओहिजा बड़ संख्या में सुरक्षा कर्मी तैनात कऽ दीहल गइल बा. एगो बड़ अधिकारी सामाजिक परिवर्तन स्थल पऽ तैनात सुरक्षा गार्डन के हवाले से बतइले कि आज दुपहरिया के बाद चार छह गो लडि़का मोटरसाइकिल पऽ सवार हो के एहिजा पहुंचल बाड़े अउर बड़ हथौड़ा से मूर्ति पऽ प्रहार करे शुरू कऽ देले.
संसद के केंद्रीय कक्ष भइल एगो भव्य समारोह में देस के 13वां राष्ट्रपति के रूप में शपथ लेले. उपराष्ट्रपति हामिद अंसारी, प्रधानमंत्री मनमोहन सिंह, लोकसभा अध्यक्ष मीरा कुमार, संप्रग अध्यक्ष सोनिया गांधी, केंद्रीय मंत्रियन, राज्यपालन अउर कइगो विशिष्ठ अतिथियन के मौजूदगी में प्रणब मुखर्जी के भारत के प्रधान न्यायाधीश एस एच कपाडिया राष्ट्रपति पद के शपथ दिलवइले.
आजाद हिंद फौज के महिला ब्रिगेड के पहिला कैप्टन अउर स्वतंत्रता संग्राम सेनानी लक्ष्मी सहगल के शव यात्रा में शामिल हो के हजारन लोग उनके अंतिम विदाई दीहल. सहगल के इच्छा के मोताबिक उनके शव के कानपुर के गणेश शंकर विद्यार्थी मेमोरियल मेडिकल कॉलेज के दान कऽ दिहल गइल.
बिहार में सत्तारूढ़ भारतीय जनता पार्टी के एमएलसी अशोक अग्रवाल के अपने कर्मचारी के हत्या के आरोप में रविवार के देर रात गिरफ्तार कऽ लिहल गइल. ओइसे पुलिस के कहनाम बा कि अबहिन मामले में जांच जारी बा.
बिहार के मुख्यमंत्री नीतीश कुमार शुक्रवार के कहले कि प्रस्तावित नालंदा अंतर्राष्ट्रीय विश्वविद्यालय खातिर जवना तरे काम देखे खातिर एगो निगरानी समिति के गठन कइल गइल बा, ओह से अइसन लागत बा कि अब एह विश्वविद्यालय के काम ना रूकी.
आनंद' फिल्म में 'मौत तऽ एगो कविता हऽ' संवाद बोल के दर्शकन के दिलो-दिमाग पऽ छा जाए वाला हिंदी सिनेमा के पहिला सुपरस्टार राजेश खन्ना काका के 69 बरिस के उमिर में निधन हो गइल. .ऊ आजु दोपहरिया में आपन घर 'आशीर्वाद' में आखिरी सांस लीहले.
पटना के मशहूर संग्रहालय में रखल गइल ऐतिहासिक अउर धार्मिक वस्तुअन के अब देश-विदेश के लोग घरे बइठल भी देख सकी. बिहार सरकार वर्चुअल टूर के जरिये घर बइठल लोगन के करीब 90 बरिस पुरान पटना संग्रहालय दिखावे के व्यवस्था कइले बा.
मौजूदा संसद भवन 85 बरिस पुरान हो चुकल बा. उम्मेद बा कि संसद खातिर अब नया भवन तइयार होई. वैकल्पिक भवन के बारे में सुझाव आमंत्रित करे खातिर लोकसभा अध्यक्ष मीरा कुमार एगो उच्चस्तरीय समिति के गठन के इजाजत दे दीहले बाड़ी.
जवाहर नवोदय विद्यालयन खातिर 15वीं राष्ट्रीय युवा संसद प्रतिस्पर्धा के राष्ट्रीय स्तर पऽ पहिला स्थान जीते खातिर नेहरू रनिंग शील्ड अउर ट्रॉफी गुरुवार के जवाहर नवोदय विद्यालय, वैशाली, बिहार के मिलल.
बिहार के कैमूर जिला के दुर्गावती रेलवे स्टेशन के करीब गुरुवार के रात एगो मालगाड़ी के 25गो से जादा बोगी पटरी से उतर गइल. एह दुर्घटना के बाद गया-मुगलसराय रेलखंड पऽ आवागमन पूरा तरे बाधित हो गइल बा. रेलवे के एगो अधिकारी के मोताबिक गया-मुगलसराय रेलखंड के दुर्गावती रेलवे स्टेशन के लगे धनबाद से हरिद्वार जा रहल एगो मालगाड़ी के 25गो से जादा डब्बा पटरी से उतर गइल.
जिंनगी अउर मौत से कई दिन तक लड़े के बाद आखिरकार दारा सिंह एह दुनिया के अलविदा कह दिहलन. आजु सुबेरे करीब साढ़े सात बजे दारा सिंह आखिरी सांस अपना घर में अपनन के बीच लींहलन. आजु दूपहरिया दू बजे उनकर अंतिम संस्कार विले पार्ले स्थित पवन हंस श्मशान घाट पऽ होई.
बिहार के वैशाली जिला के देसरी थाना क्षेत्र में सोमवार के रात चाउमीन खाए के ले के भइल विवाद में कथित रूप से चार गो दोस्त मिल के अपने एगो दोस्त के पीट-पीट के हत्या कऽ दीहले. देसरी के थाना प्रभारी रामाशीष मिश्रा बतावत बाड़े कि मुरौतपुर इलाका के अम्बेडकर चौक पऽ चाउमीन खाए खातिर पांच गो दोस्त एगो ठेला पऽ इकट्ठा भइल रहन.
सावन के पहिला सोमवार के मौका पऽ भगवान आशुतोष के द्वादश ज्योतिर्लिंगन में से एक झारखण्ड के देवघर स्थित बैद्यनाथ धाम सहित बिहार अउर झारखण्ड के सगरी शिवालयन में पूजा-अर्चना खातिर शिवभक्तन के तांता लागल बा.
बिहार के करीब समूचा हिस्सा में पिछला दू दिन से हो रहल बारिश से तापमान में गिरावट आइल बा, जवना से मौसम के बेरूखी के सामना कऽ रहल लोग चैन के सांस ले रहल बा. पिछला कुछ दिन से छाइल बदरा के बरसे से मौसम खुशगवार हो गइल बा. कई इलाका में लोग बारिश के फुहार से जम के सरोबार भइले. बारिश के लोग खूब लुत्फ उठा रहल बा.
सत्तारूढ़ जनता दल (युनाइटेड) बिहार के विशेष राज्य के दर्जा दिलावे अउर बिहार के तापघरन खातिर कोल लिंकेज सहित कईगो मांग के ले के छह नवंबर के पटना के गांधी मैदान में 'अधिकार रैली' आयोजित करे के योजना बनवले बिया.
ई कवन बेमारी हऽ, जवन मुजफ्फरपुर अउर गया के 251 गो बच्चवन के लील गइल. बचवन के जान बचावे में डॉक्टर साहब लोगन के बड़हन-बड़हन देशी-विदेशी डिग्रियो कामे नइखे आ रहल. डॉक्टरन के टीम अउर सरकार के पूरा कुनबा बीमारी के पहचान करे में लगल बा. बाकिर, बच्चवन के बीमारी के कारण तक पता नइखे चल रहल. महकमा लैब ना होखे अउर वैक्सीन ना होखे के रोना रो रहल बा. स्वास्थ्य महकमा अउर वरिष्ठ डॉक्टरन के बीच एगो राय नइखे बन पावत. मंत्री जी दावा करत बानी कि बीमारी अज्ञात नइखे.
बिहार में चिलचिलात धूप अउर उमस भरल गर्मी से लोग परेशान बा. मौसम विज्ञानियन के मोताबिक अगिला 48 घंटा में बारिश होखे के सम्भावना बा. पटना मौसम विज्ञान केंद्र के मुताबिक सोमवार के पटना में 29.4 डिग्री, गया में 28.4 डिग्री, पूर्णिया आ भागलपुर दूनों जगह 28.4 डिग्री सेल्सियस न्यूनतम तापमान दर्ज कइल गइल.
बिहार के मधेपुरा जिला के फुलौता क्षेत्र में कोसी नदी में एगो नाव पलटे से पांच लोगन के मौत हो गइल बा जबकि एक व्यक्ति अबहिन लापता बतावल जा रहल. जेकरा के खोजे के तलाश जारी बा. उदाकिशुनगंज के अनुमंडल पुलिस अधिकारी मनोज कुमार सुधांशु बतवले कि फुलौता में बिहारीगंज थाना के रामपुर गांव से एगो बारात आइल रहे. 13गो बरतिया लोग एगो नाव पऽ सवार होके कोसी नदी पार करत रहे कि बीच नदी में नाव पलट गइल.
रेल मंत्रालय यात्रियन के तत्काल टिकट सेवा में अउर सुधार करे के फैसला कइले बा. एकरा अंतर्गत 10 जुलाई से तत्काल टिकट के बुकिंग अब सुबेरे आठ बजे के बजाय यात्रा प्रारंभ करे से एक दिन पहिले सुबेरे 10 बजे से शुरू होई. आईआरसीटीसी अउर आरटीएसए आ आरटीए ऐजेंटन के अलावा दोसर कवनो अधिकृत एजेंट के सुबेरे 10 से दोपहरिया 12 बजे तक तत्काल टिकट के बुकिंग के इजाजत ना दीहल जाई.
बिहार में पहिला बेर पटना में समलैंगिक 'गे प्राइड परेड' के आयोजन कइले हवे. एकर मुख्य उद्देश्य समाज में समलैंगिकन के उपस्थिति दर्ज करावल बा. ई परेड पटना के ऐतिहासिक गांधी मैदान से शुरू हो के फ्रेजर रोड होत डाक बंगला चौराहे प पहुंच के समाप्त हो गइल. परेड में शामिल समलैंगिक 'हमनी के जीये के अधिकार चाही', 'गे प्राइड परेड' जइसन नारा लिखल बैनर हाथ में लिहले बैंड-बाजा के धुन पऽ नाचत-गावत रहे.
त्रिनिदाद अउर टोबैगो के भारतीय मूल के पहिला प्रधानमंत्री रहल बासुदेव पांडे के भ्रष्टाचार के आरोप से बरी कऽ दिहल गइल बा. पांडे पऽ, लंदन के एगो बैंक में जमा आपन सम्पत्ति के घोषणा ना करे के आरोप रहे. पांडे, लंदन के विम्बलडन हिल मार्ग पऽ स्थित नेशनल वेस्टमिनिस्टर बैंक में जमा करीब 250,000 डॉलर के रकम के घोषणा ना करे खातिर 'सार्वजनिक जीवन में सत्यनिष्ठा अधिनियम-1987' के तहत तीन गो आरोपों के सामना करत रहे.
झारखण्ड के देवघर जिला में स्थित विश्व प्रसिद्ध वैद्यनाथ धाम में सावन महीना में लगे वाला मेला के प्रशासन तैयारी शुरू कऽ दीहले बा. द्वादश ज्योर्तिलिंगन में से एगो बाबा धाम में सावन के पावन महीना में रोज एक लाख से जादा भक्त ज्योतिर्लिग के जलाभिषेक करत हवें. करीब एक महीना तक चले वाला श्रावणी मेला चार जुलाई से शुरू होई. वैद्यनाथ धाम आवे वाला कांवड़िया बिहार के सुल्तानगंज में गंगा नदी से जल लेवे के बाद करीब 108 किलोमीटर की यात्रा कऽ के बाबा के दरबार में पहुंचेले.
केंद्रीय पेट्रोलियम अउर प्राकृतिक गैस मंत्री एस.जयपाल रेड्डी आजु एगो कार्यक्रम में एगो विशिष्ट पहल- एलपीजी पोर्टल के लोकार्पण कइलन. ई पोर्टल सार्वजनिक क्षेत्र उपक्रम के तेल विपणन कम्पनीयन के देश के करीब 14 करोड़ घरन के आपूर्ति कइल जाए वाला घरेलू एलपीजी सिलेंडरन के अंतिम आपूर्ति दूरी के आंकड़ा दर्शाई.
मख्दूम शहाबुद्दीन के पाकिस्तान पीपुल्स पार्टी (पीपीपी) नयका प्रधानमंत्री मनोनीत कइले बिया. 'जियो न्यूज' टीवी चैनल के मोताबिक मंगलवार के देर रात राष्ट्रपति आसिफ अली जरदारी के अध्यक्षता में पीपीपी के वरिष्ठ नेताओं के बइठक में ई फैसला लिहल गइल. एह बैठक में इहो निर्णय भइल कि सदन के नेता के चुनाव खातिर गुरुवार के नेशनल असेम्बली के सत्र बुलावल जाई.
बिहार के मुख्यमंत्री नीतीश कुमार के कहनाम बा कि राष्ट्रपति चुनाव के मामला पऽ ऊ आम सहमति के पक्षधर हवें, हालांकि एकरा में काफी देर हो गईल बा. पटना में 'मुख्यमंत्री जनता दरबार में' कार्यक्रम में शामिल होखले के बाद पत्रकारन से चर्चा करत ऊ कहलन कि राजग में आम सहमति बनावे पऽ विचार हो रहल बा.
भयंकर गरमी के बीचे सूबा में बिजली आपूर्ति के समस्या के देखत उत्तर प्रदेश सरकार अगिला 15 दिन तक राज्य के सगरी दुकानन अउर शॉपिंग मॉलन के सुबेरे 11 बजे से सांझीं 7 बजे ले खोले के फरमान जारी कइले बिया.
ममता बनर्जी अउर समाजवादी पार्टी के मुखिया मुलायम सिंह यादव के कांग्रेस के पसंद प्रणब मुखर्जी अउर हामिद अंसारी के नाम खरिज कइल जाए अउर अपना ओर से सुझावल गइल पूर्व राष्ट्रपति डा. ए. पी. जे. अब्दुल कलाम, प्रधानमंत्री मनमोहन सिंह अउर पूर्व लोकसभा अध्यक्ष सोमनाथ चटर्जी के नाम पऽ भाजपा फेलहाल चुप्पी सधले बिया.
रणवीर सेना के संस्थापक ब्रह्मेश्वर मुखिया के छोटका बेटा इंदुभूषण के राष्ट्रवादी किसान संगठन के नया राष्ट्रीय अध्यक्ष बनावल गइल बा. भोजपुर जिला के खोपीरा गांव में मुखिया के श्राद्धकर्म के बाद देर शाम संगठन के नया अध्यक्ष के रूप में इंदुभूषण के नाम के घोषणा कइल गइल.
समाजवादी पार्टी के अध्यक्ष मुलायम सिंह यादव कहलन कि ऊ विदेश में जमा काला धन वापस लावे खातिर योग गुरु बाबा रामदेव के आंदोलन के समर्थन करत बाड़े. रामदेव आजु इहवां मुलायम से उनकर आवास पऽ मुलाकात कइलन. रामदेव अपना आंदोलन के समर्थन हासिल करे खातिर लगातार विभिन्न दलन के नेतन से मुलाकात कऽ रहल बाड़े. मुलायम संवाददातवन से कहलन, "काले धन के खेलाफ बाबा के लड़ाई में हम उनका साथ बाड़ी.
स्पेन के राफेल नडाल सर्बिया के नोवाक जोकोविक के हराकर बरिस के दूसरा ग्रैंड स्लैम फ्रेंच ओपन के पुरुष एकल खिताब जीतले बाड़े. रिकार्ड सातवीं बार चैम्पियन बने वाला नडाल विश्व के सर्वोच्च वरीयता प्राप्त खिलाड़ी जोकोविक के 6-4, 6-3, 2-6, 6-5 से हरवले.
एयर इंडिया के 300 से ढेर हड़ताली पायलटन के नागरिक उड्डयन मंत्रालय बर्खास्त कऽ देले बा. ई बर्खास्तगी केंद्रीय नागरिक उड्डयन मंत्री अजीत सिंह के कड़ा रवइया अपनावे के बाद कइल गइल बा. एकरा से पहिले इंडियन पायलट्स गिल्ड कहले रहे कि मैनेजमेंट पायलटन के मांग अउर एयर इंडिया के मुद्दन के सुलझावे के बजाए उनका से भाग रहल बिया. खबर इहो बा कि एयर इंडिया 100 पायलटन के भरती करे के योजना बनइले बा.
अन्ना हजारे प्रधानमंत्री मनमोहन सिंह पऽ लगावल भ्रष्टाचार के आरोपन में यूटर्न लेत उनके क्लीनचिट दे दीहले बाड़े. हजारे काल्ह रात इहवां एगो रैली कऽ संबोधित करत प्रधानमंत्री पऽ आपन रूख नरम कऽ लिहलें अउर नाम लिए बिना सोनिया गांधी पऽ आरोप मढ़ दिहलें.
दिल्ली में खुलेआम एगो विधायक के गोली मार दिहल गइल. नजफगढ़ से विधायक भरत सिंह के अज्ञात हमलावर उनके दफ्तर के बाहर गोली मार देले. हमलावरन के संख्या 4 से 5 बतावल जा रहल बा. विधायक के हालत गंभीर बा अउर उनका जनकपुरी के निजी अस्पताल में भरती करावल गइल बा.
उत्तर प्रदेश के जौनपुर जिला में गुरुवार के दून एक्सप्रेस के पटरी से उतरे से भइल हादसा में 5 गो यात्रियन के मौत हो गइल जबकि 10 गो से अधिका लोग घायल हो गइल बाड़े.
बिहार के आरा जिला के नवादा थाना क्षेत्र के कतिरा मुहल्ला में आजु सुबेरे रणवीर सेना के प्रमुख अउर संस्थापक ब्रह्मेश्वर मुखिया के अज्ञात अपराधी ओह बेरा गोली मार कऽ हत्या कऽ दीहलन जब ऊ सुबेरे घर से टहले निकलल रहलन.
पेट्रोल के दाम बढ़ावे के विरोध एनडीए के भारत बंद के असर लउके लागल बा. एनडीए के साथे-साथ समाजवादी पार्टी अउर वामपंथी मोर्चा एह बंद में शामिल बा. बंद के सबसे ज्यादा असर बिहार, उत्तर प्रदेश अउर दिल्ली में दिख रहल बा.
असम के ढुबरी जिला में सोमवार के ब्रह्मपुत्र नदी में नाव पलटला से कम से कम 100 लोगन के मुवला के आसंका बा , जबकि अबहीं 150 से ज्यादा लोग लापाता बाड़न, कई लोग तइर के आपन जान बचा लेहले. नाव पऽ 250 से ज्यादा लोग सवार रहले.
किसानन से गेहूं खरीद के मुद्दा पऽ भाजपा नेतृत्व वाला राष्ट्रीय जनतांत्रिक गठबंधन (राजग) सोमवार के लोक सभा से वाकआउट कइ देहलस. विपक्षी नेता सुषमा स्वराज वित्त मंत्री प्रणब मुखर्जी के जिकीर कइके कहली कि हम इहां का करीं जब सदन के नेता इहां से जा चुकल बाड़न.
चर्चित आरुषि हत्याकांड में सोमवार के सीबीआई कोर्ट नूपुर तलवार के जमानत अर्जी खारिज कइ दीहलस. जमानत याचिका खारिज भइला के बाद नूपुर के डासना जेल भेजल जाई. नूपुर के वकील कहलन कि सत्र न्यायालय में अपील दाखिल कइल जाई.
छत्तीसगढ़ के अपहृत जिलाधिकारी एलेक्स पाल मेनन के छोड़ावे खातिर नक्सलियन के बीचवई अउर राज्य सरकार के वार्ताकारन के बीच रविवार रात भइल बातचीत बेनतीजा रहल.
तहलका कांड में घूस लेहला के दोसी भाजपा के पूर्व अध्यक्ष बंगारू लक्ष्मण के सीबीआई के विशेष अदालत 4 साल के सश्रम कारावास के साथे एक लाख रुपया जुर्माना के सज़ा सुनवले बिया.
राष्ट्रपति प्रतिभा पाटील रिटायर भइला के बाद पुणे में ना रहीहें. जमीन हड़पला के आरोप अउरी गलत तथ्य पेश कइला पऽ राष्ट्रपति के ओर से ई फैसला लीहल गइल बा.
दिल्ली के एगो अदालत भारतीय जनता पार्टी के पूर्व अध्यक्ष बंगारू लक्ष्मण के दस साल पुरान एगो मामिला में फर्जी हथियार विक्रेता से घूस लेहला के दोसी करार देहले बिया. अदालत सजा पऽ शनिवार के दलील सुनी. बंगारू के न्यायिक हिरासत में ले लीहल गइल बा.
अपना प्रदर्शन से करोड़ों क्रिकेट प्रेमियन के दिल जीते वाला मास्टर ब्लास्टर सचिन तेंदुलकर संसद में नई भूमिका मे नजर अइहें. राष्ट्रपति पतिभा पाटील गुरुवार के राज्यसभा खातिर तेंदुलकर सहित मशहूर अदाकारा रेखा अउर कारोबारी अनु आगा के मनोनयन के मंजूरी देहली.


text:
खाली झुनझुन्ना से ना मानी भोजपुरिया लोग
ओंकारेश्वर पांडेय
| नई दिल्ली, जुलाई 14, 2012 14:16
भोजपुरी माटी के एगो खूबी बा. एकरा में सबसे कर्मठ आ बुद्धिजीवी पैदा भइले तऽ सबसे बड़ ठगो भइले. बिहार के सारण छपरा में देश के पहिला राष्ट्रपति आ ओह घड़ी के जानल मानल बुद्धिजीवी बाबू राजेन्द्र प्रसाद पैदा भइले तऽ ओहिजे नटवर लालो. बाकिर भोजपुरिया समाज नटवर लाल के आपन आदर्श ना माने. बाकिर इहो धेयान राखे के बा कि ई समाज ठगाये वाला ना हऽ. केहू भोजपुरियन के ठग ना सके. हालांकि ई कोशिश देश के सरकार आ नेता लोग कर रहल बा. बाकिर भोजपुरिया जागल बाड़े, ठगइहें ना. बात एकर सरकारी मान्यते के काहे ना होखे. दोसर भासा जइसन भोजपुरी के झुनझुना से ना बहलावल जा सकेला. भोजपुरी के विकास खाली एकरा के संविधान के अठवां अनुसूची में घुसा देला भर से ना होई. एकरा से तऽ खाली तीन गो फायदा बा. नोट पऽ भोजपुरी में लिखाये लागी, यूपीएससी के परीक्षा भोजपुरियो में दिया सकेला. आ भासा के मान्यता हो जाई. बस. भोजपुरी आ चाहे कवनो भासा के विकास खाती सरकार के कवनो धन आ समर्थन ना मिली. एहीसे मैथिली होखे आ चाहे कवनो अन्य क्षेत्रीय भासा. केन्द्र सरकार सबके मान्यता देके ठग देले बिया. छूंचे मान्यता से का होई हो?
विकास होता खाली अंग्रेजी के. मय सरकारी काम अंग्रेजी में होत बा. जनता के खून पसीना के गाढ़ कमाई से आवे वाला कुल्ह बजट बिना कहले अंग्रेजी पऽ खर्च होता. हिंदी के विकास तऽ सरकार नाम भर खाती करत बिया. ओकर विकास तऽ अपने आप देश के जनता करऽतिया. सरकार अगर लाग भिड़ के, बजट बना के सांचहूं कवनो भासा के गंभीरता से विकास करत बिया तऽ ऊ बा उर्दू. आ कारण बा राजनीतिक. हम एकरो से असहमत नइखीं. ओकर विकास होखे के चाहीं. बाकिर सवाल ई बा कि अइसहीं भारत के आउर भासा कुल्ह के विकास काहे ना होखे. काहे खाली उर्दू के अल्पसंख्यक भासा के दर्जा मिलल बा. धेयान राखीं कि धार्मिक अल्पसंख्यक आ भाषाई अल्पसंख्यक अलग अलग होले. ई हम नइखीं कहत, आपन देश के संविधान आ संयुक्त राष्ट्र के चार्टर में साफ लिखल बा. तऽ भारत के भाषाई अल्पसंख्यक के धार्मिक अल्पसंख्यक से काहे जोड़ देहल गइल बा? का उर्दू भासा खाली मुसलमाने बोलेले, हिंदू लोग ना जाने? का भोजपुरी जाने आ बोले वालन में सिख ईसाई, मुसलमान आ जैन नइखन?
संसद में चिदंबरम के बयान, महापात्र कमेटी के रिपोर्ट आ पहिले तमाम केन्द्रीय मंत्री आ नेता लोगन के आश्वासन से एगो बात साफ बा कि अब मय लोग माने लागल बा कि भोजपुरी के भाषा से दर्जा मिल जाये का चाहीं. अगर भोजपुरी भासा बा तऽ बइठे के जगहो देवे के पड़ी नू. कहां बइठइब? बहुसंख्यक भासा में कि अल्पसंख्यक भासा में? भोजपुरी कवनो एगो प्रांत तक सिमटल नइखे. कवनो एगो प्रांत में बहुसंख्यक भासा के बनावे के हमनी के मांग नइखे. हमनी के दर्जा हिंदी के बादे बा रहे के चाहीं. तऽ जब हमनी के कतहूं बहुसंख्य नइखीं जा तऽ अल्पसंख्यके नू भइनीं जा. महापात्रा साहेब एकरा से सहमत बाड़े. अउर तमाम लोग सहमत बा. तऽ भोजपुरी के अल्पसंख्यक भासा के दर्जा काहे ना मिले के चाहीं. अगर मिल जाई ता एकरो विकास खाती सरकार के सैकड़ों करोड़ खर्चा करे के होई. आ एकरा से भोजपुरी के नौजवानन के रोजी रोजगार मिली. सरकार के इहे नू काम हऽ जी. कि जनता के भलाई करस. एही खाती नू हमनी के इनका लोग के चुन के भेजी लाजा.
कवनो भासा के अल्पसंख्यक भासा के दर्जा देवे खातिर कवन-कवन बुनियादी विशेषता होखे के चाहीं, भारतीय संविधान के प्रवधान आ यूएन के चार्टर के मोताबिक का होखे के चाहीं. भारत के सुप्रीम कोर्ट के एकरा बारे में का मत बा, एह कुल्ह मामला पऽ विचार कऽ के हम एह नतीजा पऽ पहुंचलीं कि भोजपुरी ओह कुल्ह शर्तन आ बुनियादी विशेषता के पूरा करतिया जेकरा तहत एकरा के अल्पसंख्यक भासा के दर्जा मिल सकेला... हम कुछ दिन पहिले जब इकरा बारे में केन्द्रीय गृह मंत्री पी चिंदंबरम से एगो प्रतिनिधिमंडल के साथे मिललीं, तऽ हम उनका के भोजपुरी भासा के एक हजार साल के इतिहास पऽ एगो बड़हन रिपोर्ट दीहनी आ साफ साफ कहनी कि भोजपुरी समेत भोरत के कुल्ह क्षेत्रीय भासा के अल्पसंख्यक भासा के दर्जा देके ओकर विकास करे खाती एगो राष्ट्रीय भारतीय भाषा आयोग बनावे के चाहीं. हमार एह मांग के समर्थन भारत सरकार के भाषा संबंधी समिति (महापात्रा कमेटी) के अध्यक्ष सीताकांत महापात्रो खुल के समर्थन कइले. आज देश में अंग्रेजी के विकास हो रहल बा. हिंदी के सरकारी तरीका से विकास होखत बा. आ उर्दू के विकास खातिर सरकार सैकड़ों करोड़ रूपया खर्च कर रहल बिया. ठीक बा होखे का चाहीं, बाकिर काहे ना अउर भासा के विकास होखे. राउर भासा के विकास होई तऽ रउआ रोजगार खाती दोसर भासा के सहारा ना लेवे के पड़ी. गांव घर के औरतन के बिंना अंग्रेजी पढ़ले रोजगार मिल सकेला. एहसे हम भोजपुरी समेत कुल्ह भारतीय भासा के विकास खाती एगो राष्ट्रीय भासा आयोग बनावे के सुझाव दे रहल बानीं
(Disclaimer: The views expressed in the blog are that of the author and does not necessarily reflect the editorial policy of The Sunday Indian)


text:
बनारस में अंतर्राष्ट्रीय बौद्ध सम्मेलन के शुभारम्भ
एजेंसी | बनारस, सितंबर 29, 2012 13:48
देश के सांस्कृतिक राजधानी कहल जाये वाला बनारस में आजु केंद्रीय पर्यटन मंत्री सुबोधकांत सहाय तीन दिन तक चले वाला अंतर्राष्ट्रीय बौद्ध सम्मेलन के उद्घाटन कइलन. समारोह में 27गो देशन के 200 से जादा प्रतिनिधि हिस्सा ले रहल बाड़े. समारोह में प्रदेश के मुख्यमंत्री अखिलेश यादव भी शिरकत करे वाला रहन बाकिर निजी कारणन के चलते उनकर दौरा स्थगित कऽ दीहल गइल. पहिले अखिलेशे एह समारोह के उद्घाटन करे वाला रहले.
एह अंतर्राष्ट्रीय समारोह में केंद्रीय पर्यटन मंत्री के अलावा देश के दोसर राज्यन के पर्यटन मंत्री भी शामिल हो रहल बाड़े, जवन अपना-अपना राज्यन में पर्यटन के बढ़ावा देवे खातिर चल रहल योजनावन के बारे में भी विदेशी मेहमान के बतइहे.
उल्लेखनीय बा कि एकरा से पहिले शुक्रवार शाम के 27गो देशन के प्रतिनिधि दशाश्वमेध घाट पऽ गंगा महाआरती में हिस्सा लिहलन. ई समारोह तीन दिन तक चली.
Previous Story
Next Story


text:
का
होई भोजपुरी माटी पढ़ के ?
जब
भोजपुरी माटी के लोग केहु से सदस्यता खातिर मिलेला, त सबसे पहिला
प्रश्न इहे होला... " का होई भोजपुरी माटी पढ़ के... ? अरे
महाराज, जब एह हिन्दी जनित देश में हिन्दी के नामी पत्रिका
'धर्मयुग' आ 'साप्ताहिक हिन्दुस्तान' बंद हो गइल, त रउरा भोजपुरी
माटी के माध्यम से कौन इतिहास रचे चलल बानी ? का एह से आवे वाला
पीढी के कौनो रोजगार मिली ? अब हमरे के लीं ना, हमहुँ त भोजपुरिये
हईं, बाकी जनम करम शहरे में भइल, पढाई-लिखाई इहंवे भइल, आ अब
नौकरियो इहंवे कर तानी, अब हमरा त भोजपुरी ठीक से बोलहूं ना आवे त
पढब का... ??? "
सीधा
जबाब बा कि एगो भोजपुरी पत्रिका निकल रहल बा, रउरा भोजपुरी के आदमी
हईं, फेर एकर दामो ढेर नइखे, साल में डेढ सई रुपया देबे के बाद,
अगर रउरा नोकरी कर तानी तबो कवनो ढेर नइखे, आ बिजनेस कर तानी त्ब त
पुछहीं के नइखे, केहु खातिर रोज के हिसाब से एगो चाहो के खर्चा भर,
ई खर्चा नइखे. ई राउर भाषा ह, एकरा संगे राउर संस्कार जुडल बा,
राउर समाज जुडल बा, राउर भावना जुडल बा, भले रउरा अपना काम धाम के
व्यस्तता में, उलझन में, मजबूरी में एकरा के भुला गइनी, बाकी जब
हमनी के ओकरा के इयादि दिआवे, जगावे खातिर एगो अभियान चलवले बानी
जा, त रउरा कम से कम अतना मदद त कइये सकेनी अपना भाषा आ संस्कार के
नाम पर.
जब
बंगाली-मराठी-पंजाबी-गुजराती के आपन भाषा आ संस्कृति ना भुलाला त
हमनी का अपना के भोजपुरिया कहे में का संकोच ? का एह कुल्हि समाज
में लोग कम पढल-लिखल बा, का ई लोग अंग्रेजी पढ़ के नोकरी नइखे करत ?
का एह लोगन में कम बिजनेस मैन बाडे. तबो का ई लोग आपन संस्कार
भुलाइल बा ? संस्कार ओढला से पहचान कम ना होखे, मजबूत होला. बंगाली
समाज सबसे बेसी पढाकू आ इंटेलिजेंट मानेला अपना के, तबो देखीं, आजु
एह बंगाल में सबसे बेसी आई.ए.एस आ आई. पी. एस. अधिकारी भोजपुरिया
बाडे, का ई कम गर्व के बात बा हमनी खातिर ? प्रतिभा के कमी थोडे बा
हमनी में, खाली ओकरा के उभारे के जरुरत बा. आ एकरा खतिर अपना के
भुलाइला के नइखे, ओकरा के इयादि क के, ओकरा दकियानुसी विचार, ओकरा
परंपरागत सोच के कुरीतियनि के सुधारे के सुधारे के, ओकरा में
परिवर्तन करे के, आ गर्व करे के कि हम भोजपुरिया हईं. रउरा एही सोच
के आगे बढावे में, आ जन जन तक पहुंचावे में मदद करी ई भोजपुरी
माटी.
सदस्य बने खातिर एहिजा क्लिक
करीं
Click here for Subscription
of Bhojpuri Mati


text:
भोजपुरिया सिनेमा के पर्दा पर एक बार फेर धमाकेदार वापसी पर मनोज तिवारी भोजपुरिया डाट कॉम से लमहर बातचीत में एह फिल्म आ कैरियर से जुडल सवालन के जबाब बहुत बेबाकी से दिहलन। एहिजा हमनी का ओही बातचीत के कुश खास अंश दे रहल बानी जा:
मनोज जी, भोजपुरिया सिनेमा के पर्दा पर लमहर अन्तराल के बाद वापसी के कारण का रहल ?
भोजपुरी का संगे-संगे अउर सामाजिक कार्यं में व्यस्त रहला के वजह से समय ना मिल पावत रहे अउर ओकरा संगे हमरा कुछ बढ़िया स्क्रिप्ट आ कहानी के भी इन्तजार करत रहनी। भोजपुरिया डॉन एगो अलग आ गंभीर विषय पर बनल फिल्म बाटे, एकरा वजह से हम अपना के फिर से सिनेमा मे आवे से रोक ना पवनी।
भोजपुरिया डॉन के विषय वस्तु अउर कहानी का बा ?
"भोजपुरिया डॉन" मुंबई में हो रहल उतर भारतीय लोगन पर अत्याचार के कहानी बा, जवना में एक्शन अउर थ्रिल के भरमार बा। ओकरा संगे-संगे पूरा कहानी सच्चाई पर आधारित बा।
"भोजपुरिया डॉन" शाहरुख़ खान वाला डॉन अउर अमिताभ बच्चन वाला डॉन में का समानता बा?
एह दुनो डॉन अउर भोजपुरिया डॉन में कुछ समानता नइखे। भोजपुरिया डॉन में उत्तर भारत से मुंबई से आइल एगो सब्जी विक्रेता से भोजपुरिया डॉन बनला के हालत के कहानी बा। हालात के शिकार एगो आम आदमी के जिनगी में का का हो सकेला एही पर इ फिल्म बा।
एह फिल्म में तीन गो अभिनेत्री के का जरुरत पड़ गईल ?
एह फिल्म में मोनालिसा, उर्वशी चौधरी आ स्वेता वर्मा भी मुख्या भूमिका में बाड़ी। एह लोगन के पात्र कहानी के मांग रहे, अउर फिल्म में एह लोगन के कमाल के अभिनय देखे के मिली।
जुर्म आ सिस्टम के खिलाफ लड़ाई के एह कहानी पर राउर का विचार बा अउर एहमें केतना सच्चाई बा ?
देखीं, इ कहानी एगो आम आदमी के बा, जेकर हालात ओकरा के जुर्म आ सिस्टम से लड़े पर मजबूर करी देहले बाटे। इ बात हर आम आदिमी पर लागु हो सकेला।
सुने में आवता की "भोजपुरिया डॉन" में राउर भूमिका एगो एंग्री यंगमैन के बा ?
जी, फिल्म के कहानी जुर्म आ घोर अत्याचार के खिलाफ लड़ाई के बा त यंग्री यंगमैन त बनहीं के पड़ी, वइसे एह फिल्म में कई गो दिलचस्प एक्शन के दृश्य भी देखे के मिली। एह फिल्म के कहानी मुंबई में रहे वाला हर उतर भारतीय के कहानी बा, जे भोजपुरी सिनेमा के एगो नया दिशा दिही।